ΚΕΦΑΛΑΙΟ 1. όπως και για πολλά άλλα επιµέρους θέµατα που αφορούν τη λειτουργία - PDF\nΚΕΦΑΛΑΙΟ 1. όπως και για πολλά άλλα επιµέρους θέµατα που αφορούν τη λειτουργία\nDownload "ΚΕΦΑΛΑΙΟ 1. όπως και για πολλά άλλα επιµέρους θέµατα που αφορούν τη λειτουργία"\n1 EΘΝΙΚΟ ΚΑΙ ΚΑΠΟ ΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ ΜΕΘΟ ΟΛΟΓΙΑ ΚΟΙΝΩΝΙΚΩΝ ΕΠΙΣΤΗΜΩΝ ΣΗΜΕΙΩΣΕΙΣ ΣΤΑΥΡΟΣ Α. ΡΑΚΟΠΟΥΛΟΣ ΑΘΗΝΑ 2001 Ευχαριστώ τους φοιτητές και φοιτήτριες του µαθήµατος «Μεθοδολογία των Κοινωνικών Επιστηµών» του Προγράµµατος Σπουδών Επιλογής του Πανεπιστηµίου Αθηνών για τη βοήθειά τους στη σύνταξη των σηµειώσεων. Επειδή το κείµενο υπόκειται συνεχώς σε αλλαγές, παρακαλώ να µην γίνονται αναφορές.\n2 ΚΕΦΑΛΑΙΟ 1 Ορισµός Επιστήµης Ο όρος «επιστήµη» προέρχεται από το ρήµα επίσταµαι = γνωρίζω καλά. εν υπάρχει απόλυτη συµφωνία για το τι ακριβώς είναι επιστήµη, όπως και για πολλά άλλα επιµέρους θέµατα που αφορούν τη λειτουργία και τη φύση της επιστήµης, διότι ακριβώς δεν περιέχει δόγµατα. Αυτό ισχύει και για τον ορισµό της επιστήµης. Υπάρχουν όµως κάποιες «γενικά αποδεκτές» θέσεις, τις οποίες θα ακολουθήσουµε. Ένας ορισµός, ο οποίος είναι γενικά αποδεκτός, είναι: Επιστήµη είναι η ορθολογική και µεθοδική έρευνα της πραγµατικότητας και η συστηµατική οργάνωση της γνώσης που προκύπτει από την έρευνα αυτή. Όπως θα µπορούσε να επισηµάνει κανείς, εδώ έχουµε κάποιες βασικές έννοιες, όπως την έννοια της ορθολογικότητας και την έννοια της γνώσης που χαρακτηρίζουν την επιστήµη. Η έννοια της ορθολογικότητας εµπεριέχεται στη µακρά χρονική πορεία της επιστήµης, µέχρι πάρα πολύ πρόσφατα που εµφανίζονται επιστηµολόγοι όπως ο Ρ. Feyerabend, οι οποίοι αµφισβητούν το στοιχείο της ορθολογικότητας ως βασικό συστατικό της επιστήµης. Πρέπει όµως να τονισθεί ότι η µεγάλη πλειοψηφία των επιστηµόνων και επιστηµολόγων δέχεται την ορθολογικότητα ως βασικό 2\n3 στοιχείο της επιστήµης. Εκτός από το ορθολογικό στοιχείο, η επιστήµη περιέχει και τη γνώση: Επιστήµη είναι η παραγωγή καινούργιας γνώσης και επίσης η οργανωµένη παρουσίασή της. εν αρκεί δηλαδή η παραγωγή καινούργιας γνώσης, αλλά πρέπει να την οργανώσουµε για να την παρουσιάσουµε. Υπάρχουν όµως και κάποια άλλα χαρακτηριστικά, όπως για παράδειγµα ο δυναµικός χαρακτήρας της επιστήµης. Με αυτό εννοούµε ότι τα επιστηµονικά δεδοµένα (αποτελέσµατα ή επιστηµονικές θεωρίες) δεν είναι τετελεσµένα σε καµµιά περίπτωση, αλλά εµπλουτίζονται, διορθώνονται και αναθεωρούνται διαρκώς. Η επιστήµη δεν είναι µια στατική πνευµατική λειτουργία, αλλά έχει ένα δυναµικό στοιχείο, το οποίο έγκειται στο γεγονός ότι δεν θεωρούµε τίποτα τετελεσµένο. Ένα άλλο επίσης σηµαντικό στοιχείο που θα µπορούσε να διακρίνει κανείς στην επιστήµη είναι η διυποκειµενικότητα. Τα επιστηµονικά συµπεράσµατα ή οι θεωρίες έχουν διυποκειµενική ισχύ (ισχύουν πέρα από το υποκειµενικό επίπεδο). εν χρησιµοποιούµε τον όρο «αντικειµενική ισχύς», διότι ο όρος αυτός είναι κάπως βεβαρηµένος και αντικείµενο συζήτησης. Η επιστήµη λοιπόν έχει διυποκειµενική ισχύ, δεν στηρίζεται δηλαδή στην υποκειµενική γνώση. Συνήθως οι επιστηµολόγοι, όταν αναφέρουν την έννοια της διυποκειµενικότητας, την συνδυάζουν και µε το γλωσσικό πλαίσιο. Η επιστήµη θεωρείται ότι έχει διυποκειµενική ισχύ και ως προς το γλωσσικό 3\n4 σύστηµα. Αυτό σηµαίνει ότι δεν έχει σηµασία σε ποια γλώσσα κάνουµε επιστήµη. Η επιστήµη είναι ανεξάρτητη από το πλαίσιο της γλώσσας. Για παράδειγµα, ο νόµος του Νεύτωνα ισχύει είτε διατυπωθεί στα αγγλικά είτε στα γαλλικά είτε στα ελληνικά. Αυτό προφανώς δεν ισχύει στην περίπτωση ενός ποιήµατος. Άρα: Η επιστήµη είναι η γνωστική πνευµατική δραστηριότητα µε διυποκειµενική ισχύ απραγµατική ως προς το γλωσσικό σύστηµα. Ένας ακόµα ορισµός της επιστήµης που είναι και αυτός αποδεκτός από πολλούς επιστηµολόγους είναι: Επιστήµη είναι κάθε συστηµατικό πεδίο µελέτης ή σύστηµα γνώσης που έχει ως σκοπό να παράγει εξηγήσεις, κατανόηση και πρόβλεψη οποιωνδήποτε φαινοµένων (φυσικών, κοινωνικών, βιολογικών κ.λ.π.) διαµέσου παρατηρήσεων, πειραµάτων και λογικής παραγωγής. Ουσιαστικά, οι παραπάνω ορισµοί δεν απέχουν πολύ µεταξύ τους. Ο κάθε ορισµός δίνει πιο µεγάλη βαρύτητα σε κάποια στοιχεία που χαρακτηρίζουν την επιστήµη. 4\n5 Λειτουργία Επιστήµης Η επιστήµη κατασκευάζει υποθέσεις υψηλού πληροφοριακού περιεχοµένου, οι οποίες υπόκεινται πάντα σε διαρκή έλεγχο. Οι υποθέσεις αυτές ελέγχονται διαρκώς και χρησιµοποιούνται για να κατασκευάσουµε θεωρίες, να εξηγούµε και να προβλέπουµε φαινόµενα. Ο τρόπος ελέγχου αυτών των υποθέσεων είναι θέµα υπό συζήτηση. Το σηµαντικότερο εδώ είναι ότι υπόκεινται σε διαρκή έλεγχο. Οι επιστηµονικές υποθέσεις (ή προτάσεις) πρέπει να έχουν διυποκειµενική ισχύ. Υπάρχει δηλαδή το κριτήριο της διυποκειµενικότητας για τις επιστηµονικές προτάσεις ή υποθέσεις. Συνέπεια του κριτηρίου της διυποκειµενικότητας είναι ότι η επιστήµη δεν δέχεται πηγές γνώσης, οι οποίες είναι άµεσα συνδεδεµένες µε ορισµένα πρόσωπα ή µε καθαρά προσωπικά στοιχεία. Πιο συγκεκριµένα, η επιστήµη δεν δέχεται σε καµµιά περίπτωση τη γνώση εξ αποκαλύψεως (π.χ. 10 εντολές), δεν δέχεται γνώσεις, οι οποίες πηγάζουν από πίστη. Το αν κάποιος, για παράδειγµα, πιστεύει ότι η γη είναι επίπεδη, είτε από αποκάλυψη είτε από έµπνευση, δεν γίνεται αποδεκτό ως επιστηµονικό. Στο σηµείο αυτό εστιάζεται και η διαφορά µεταξύ επιστήµης και θρησκείας. Επίσης, αποκλείονται υποθέσεις ή προτάσεις, οι οποίες είναι διατυπωµένες σε «εσωτερική γλώσσα» (εσωτερική γλώσσα είναι η κωδική ή συµβολική γλώσσα µιας οµάδας), γιατί απλούστατα δεν επιτρέπουν τον κριτικό διυποκειµενικό έλεγχο. Συναφής µε ό,τι έχει αναφερθεί παραπάνω είναι και η λεγόµενη Αρχή της αξιολογικής ουδετερότητας που πρέπει να έχει η επιστήµη. Αξιολογική 5\n6 ουδετερότητα σηµαίνει ότι ο επιστήµονας θα πρέπει κατά το δυνατόν να είναι απαλλαγµένος από την επιρροή ή τυχόν επιρροή των προσωπικών του αξιών και «πιστεύω», όταν κάνει επιστήµη. Αυτό είναι ένα δύσκολο θέµα, γιατί και οι επιστήµονες είναι άνθρωποι και οπωσδήποτε έχουν κάποιες προτιµήσεις, αξίες, οράµατα, τα οποία όµως ιδανικά δεν θα πρέπει να επηρεάζουν την επιστηµονική διαδικασία. Για παράδειγµα, ένας οικονοµολόγος µπορεί να έχει προτίµηση υπέρ της αναδιανοµής του εισοδήµατος για δικούς του λόγους. Ιδανικά όµως οι δικοί του λόγοι δεν θα πρέπει να τον επηρεάζουν κατά την επιστηµονική του έρευνα. Το κατά πόσο µια επιστηµονική εργασία έχει έντονα προσωπικά ή αξιολογικά στοιχεία κρίνεται από την επιστηµονική κοινότητα. Αυτά είναι σε γενικές γραµµές τα βασικά στοιχεία της επιστήµης: ορθολογικότητα, γνώση, διυποκειµενικότητα, έλεγχος, κατανόηση, πρόβλεψη, εξήγηση φαινοµένων, µη αποδοχή γνώσης από πίστη και εξ αποκαλύψεως και απόρριψη αξιολογικών κρίσεων. Η σύγκριση της επιστήµης µε άλλες πνευµατικές λειτουργίες, όπως η τέχνη, είναι δυνατό να µας βοηθήσει στην καλύτερη κατανόηση των στοιχείων της. Η τέχνη µε την ευρεία έννοια περιλαµβάνει όλες τις διεργασίες της ανθρώπινης φαντασίας, αλλά και προϊόντα δεξιοτεχνίας και εφευρετικότητας. Ακόµα και πιο σύγχρονοι ορισµοί της τέχνης χρησιµοποιούν έννοιες όπως «αισθητικά κριτήρια» και η έµφαση δίνεται στην υποκειµενικότητα. Με την τέχνη ο άνθρωπος εκφράζει την φαντασία 6\n7 και την εφευρετικότητά του. Αντίθετα, στην επιστήµη η υποκειµενικότητα δεν είναι αποδεκτή. Μία άλλη πνευµατική λειτουργία που µπορούµε να συγκρίνουµε µε την επιστήµη είναι η θρησκεία. Με τον όρο «θρησκεία» εννοούµε έναν κώδικα πίστης ή φιλοσοφίας, ο οποίος συνήθως περιλαµβάνει και τη λατρεία του Θεού ή θεών. Το βασικό σηµείο εδώ είναι η πίστη ή ένας κώδικας πίστης, ο οποίος δεν υπόκειται σε κανέναν έλεγχο, αλλά είναι δεδοµένος. Η µη αποδοχή του τοποθετεί το άτοµο εκτός της θρησκευτικής κοινότητας. Στην επιστήµη όπως είδαµε συµβαίνει ακριβώς το αντίθετο, δηλαδή δεν γίνεται αποδεκτή η γνώση από πίστη. Ένα παράδειγµα λειτουργίας της επιστήµης στην πράξη θα διευκολύνει την κατανόηση των παραπάνω. Μια επιστηµονική πρόταση στα οικονοµικά είναι: «Όταν το επίδοµα ανεργίας αυξάνει υπάρχει αύξηση και στους µισθούς» (όλοι οι υπόλοιποι σχετικοί παράγοντες θεωρούνται σταθεροί). Ο συνηθισµένος τρόπος για τον επιστηµονικό έλεγχο αυτής της πρότασης είναι: α) Κατασκευή ενός οικονοµικού υποδείγµατος, από το οποίο εξάγεται η πρόταση και β) Χρήση εµπειρικού στατιστικού υλικού για την επαλήθευση του ή µη. Αυτή η εργασία συνήθως αποστέλλεται σε ένα επιστηµονικό περιοδικό, του οποίου ο εκδότης τη στέλνει σε άλλους ειδικούς επιστήµονες, οι οποίοι και κρίνουν εάν είναι δηµοσιεύσιµη, αν θέλει διορθώσεις ή αν είναι απορριπτέα. Αν δηµοσιευθεί, συνιστά παραγωγή νέας γνώσης, η οποία θα υποστεί τον διαρκή έλεγχο της επιστηµονικής κοινότητας. Με τον τρόπο αυτό µπορούν οι υπόλοιποι επιστήµονες στον επιστηµονικό αυτό κλάδο να ελέγξουν την επιστηµονική 7\n8 ισχύ της. Ο έλεγχος θα γίνει είτε εµπειρικά, δηλαδή µε ανάλυση των στατιστικών στοιχείων, είτε µε έλεγχο της λογικής συνέπειας του υποδείγµατος. 8\n9 ΚΕΦΑΛΑΙΟ 2 ΣΥΝΤΟΜΗ ΙΣΤΟΡΙΚΗ ΑΝΑ ΡΟΜΗ Α) Βαβυλωνία και Αίγυπτος Τα πρώτα στοιχεία-ενδείξεις για µια συστηµατική µελέτη φαινοµένων (όχι όµως επιστήµη µε την τρέχουσα σηµασία του όρου) βρίσκονται στη Βαβυλωνία και την Αίγυπτο. Στους πολιτισµούς αυτούς έχουµε κάποια βήµατα στα Μαθηµατικά, την Αστρονοµία και τη Φυσική. Για παράδειγµα, υπάρχει η έννοια του κλάσµατος, πίνακες πολλαπλασιασµού, αστρονοµικές παρατηρήσεις σχετικά µε το ηλιακό έτος και τον προσδιορισµό του, καθώς και υπολογισµοί των πλανητικών περιστροφών. Ένα άλλο ενδιαφέρον στοιχείο είναι η εµφάνιση των πρώτων κοσµολογικών απόψεων περί Σύµπαντος, δηλαδή οι πρώτες προσπάθειες για συνολική εξήγηση του κόσµου. Επίσης, στην Ιατρική υπάρχουν κάποια συστηµατικά βήµατα, µε παράδειγµα τα πρώτα ιατρικά εγχειρίδια και κάποιες ιατρικές συνταγές. Επιπλέον, θα πρέπει να υπήρχαν και κάποιες γνώσεις ανατοµίας, οι οποίες χρησιµοποιήθηκαν για την κατασκευή της µούµιας. Στους Αιγυπτίους υπήρχε παράλληλα και η δαιµονική θεωρία της ασθένειας, µια µεταφυσική δηλαδή προσέγγιση στην έννοια της ασθένειας ως προϊόντος πράξεων δαιµόνων. Θα πρέπει όµως να τονισθεί ότι τα παραπάνω παραδείγµατα δεν συνιστούν ανεξάρτητη 9\n10 γνώση, επειδή ανήκαν σε ένα πλαίσιο θρησκευτικών δοξασιών και ήταν παράγωγα αυτών. Ήταν δηλαδή µέρος της θρησκευτικής ζωής των Αιγυπτίων, παρά γνώση για τη γνώση Υπάρχουν βέβαια και κάποιες ενδείξεις ότι σε µερικές περιπτώσεις το αρχικό κίνητρο ήταν καθαρά πρακτικό. Για παράδειγµα, οι µαθηµατικές έννοιες των αρχαίων Αιγυπτίων σχετίζονται µε την ανάγκη της οριοθέτησης των εδαφών µετά από τις πληµµύρες του Νείλου (ανάγκη γνώσεων γεωµετρίας για να είναι εύκολο να επαναπροσδιορίζονται τα εδάφη που ήταν καλυµµένα για κάποιο χρονικό διάστηµα από τα νερά). Β) Ίωνες Φιλόσοφοι Το ορθολογικό στοιχείο που είδαµε ότι είναι βασικό συστατικό της επιστήµης εµφανίζεται µε τους Ίωνες φιλόσοφους, οι οποίοι επιχειρούν πρώτοι να εξηγήσουν τον κόσµο ορθολογικά. Το γεγονός ότι έκαναν ταξίδια και είχαν επαφές µε άλλες πόλεις µπορεί να συνέβαλε στο να ασχοληθούν µε άλλα κοινωνικά συστήµατα ή µε άλλα πολιτικά συστήµατα και άρα µε τη µελέτη κοινωνικών και πολιτικών θεµάτων. Επίσης, λόγω των πολλών ταξιδιών υπήρχε διεύρυνση της κοινωνικής και φυσικής εµπειρίας, η οποία συµβάλλει στην περιέργεια και την έρευνα. Οι επαφές τους µε άλλους πολιτισµούς και τα ταξίδια τους οδήγησαν σε ένα πάρα πολύ σηµαντικό γεγονός για την ιστορία της επιστήµης: τη διάσπαση υποκειµένου και κόσµου. Το υποκείµενο θεωρεί τον εαυτό του ανεξάρτητα από τη φυσική ολότητα και παρατηρεί τον κόσµο. Επίσης, οι Ίωνες φιλόσοφοι προχωρούν ένα βήµα παραπέρα και διασπούν την κοινωνική 10\n11 από τη φυσική πραγµατικότητα. Αυτό για πολλούς ιστορικούς της επιστήµης είναι η αρχή της επιστηµονικής διεργασίας. Αυτά τα δύο στοιχεία: 1) ιάσπαση υποκειµένου από τον κόσµο και 2) ιαφοροποίηση της πραγµατικότητας σε κοινωνική και φυσική πραγµατικότητα οδηγούν σε µια αυτοτελή αντίληψη του κόσµου ή της φύσης, η οποία είναι έξω από το ανθρώπινο έργο. ηλαδή ο άνθρωπος γίνεται παρατηρητής, δεν µπορεί να ελέγξει, όµως παρατηρεί. Η κατάσταση αυτή είναι δυνατό να έχει ως αποτέλεσµα την εµφάνιση αυτοτελούς γνωστικού αντικειµένου επιδεχόµενου ορθολογική ανάλυση. Η πρόοδος όµως αυτή δεν πρέπει να υπερτιµάται, γιατί παράλληλα υπάρχει και η µυθική παράδοση στους Ίωνες. Το µυθικό στοιχείο είναι πολύ ισχυρό και σε κάποιες περιπτώσεις συνυπάρχει µε αυτήν τη νέα προσέγγιση του κόσµου. Παράδειγµα εδώ είναι ο Πυθαγόρας, ο οποίος από τη µια έχει πολύ έντονο το µυθικό ή µεταφυσικό στοιχείο, από την άλλη όµως έχει έντονα γνωρίσµατα ορθολογικότητας. Στη µαθηµατική σκέψη του Πυθαγόρα τα δύο αυτά στοιχεία, δηλαδή η ορθολογικότητα και η µυθική διάσταση, συνυπάρχουν. Σηµαντικό έλλειµµα στην ιωνική παράδοση, όσον αφορά την ουσία της επιστήµης, είναι η έλλειψη εµπειρικής βάσης. Υπάρχει δηλαδή µια έντονη αµφιβολία των φιλοσόφων για την εγκυρότητα της εµπειρικής γνώσης (ως εµπειρική γνώση εδώ εννοούµε τον εµπειρικό έλεγχο της γνώσης, δηλαδή 11\n12 ότι η γνώση πρέπει να υπόκειται σε εµπειρικό έλεγχο είτε µε πειράµατα είτε µε στατιστική ανάλυση κ.λ.π). Αυτή η επιφυλακτικότητα συνεχίζεται και στη µετέπειτα αρχαιοελληνική επιστήµη. Γ) Πλάτωνας Κύρια µορφή στην αρχαιοελληνική επιστηµονική σκέψη είναι ο Πλάτωνας. Οι ιδέες του Πλάτωνα είναι πολύ σηµαντικές για την ιστορία της επιστήµης, διότι είχαν τεράστια επιρροή µέχρι τις αρχές των Νέων Χρόνων. Η µεσαιωνική σκέψη σε πολύ µεγάλο βαθµό ακολουθεί τις βασικές γραµµές του Πλάτωνα. Ο Πλάτωνας κάνει διάκριση µεταξύ επιστήµης και δόξας, δηλαδή αναδεικνύει το στοιχείο της διυποκειµενικότητας (δόξα = γνώµη). Κατά τον Πλάτωνα, η επιστήµη οδηγεί σε καθολική, αναγκαία και αιώνια γνώση. Αυτό είναι κύριο χαρακτηριστικό της πλατωνικής επιστηµολογίας (η σύγχρονη επιστηµολογία έχει σοβαρές επιφυλάξεις για το ζήτηµα αυτό). Η πλατωνική αυτή αντίληψη είχε τεράστια επιρροή ακόµα και µέχρι τον 19 ο αιώνα. Ως επακόλουθο της αντίληψης περί αιώνιας γνώσης, ο Πλάτωνας οδηγείται στο ότι αυτή η αιώνια γνώση δεν µπορεί να αναφέρεται σε εµπειρικά αντικείµενα (φθαρτά), αλλά µόνο σε νοητές µορφές. ηλαδή από τη στιγµή που πιστεύει ότι η επιστήµη οδηγεί στην αιώνια γνώση, τα εµπειρικά αντικείµενα δεν έχουν αντιστοιχία µε την αιώνια αυτή γνώση, αλλά µόνο οι νοητές µορφές. Ουσιαστικά εδώ υπάρχει αποκλεισµός της εµπειρίας ως γνωστικής πηγής και ως στοιχείου ελέγχου των 12\n13 επιστηµονικών προτάσεων. Το εµπειρικό έλλειµµα όσον αφορά την επιστηµονική διαδικασία (το οποίο παρατηρήσαµε και στους Ιωνες) γίνεται πιο έντονο στον Πλάτωνα, ο οποίος δίνει πολύ µεγάλη έµφαση σε νοητές µορφές. Η επιστήµη δεν ασχολείται µε την εµπειρική γνώση, ούτε η εµπειρία χρησιµεύει ως έλεγχος της επιστηµονικής γνώσης. Κύριο παράδειγµα της πλατωνικής επιστήµης είναι η αξιωµατική γεωµετρία, διότι είναι καθαρά νοητή γνώση, αναφέρεται µόνο σε νοητές µορφές: αρχίζει από αξιώµατα και µε λογική παραγωγή καταλήγει σε συµπεράσµατα. Η αξιωµατική γεωµετρία δεν έχει καµµιά αναφορά στην εµπειρία και, όπως θα περίµενε κανείς, ο Πλάτωνας θεωρεί τις άλλες επιστήµες (Φυσική, Ιατρική, Αστρονοµία) υποδεέστερες, πρακτικές δραστηριότητες χωρίς θεωρητική αξία. ) Αριστοτέλης Σε γενικές γραµµές, ο Αριστοτέλης συµφωνεί µε την πλατωνική προσέγγιση στην επιστήµη, την εµπλουτίζει όµως µε την ανάπτυξη της τυπικής λογικής. Εισάγει κάποια εµπειρικά στοιχεία και δίνει µεγαλύτερη έµφαση στην εµπειρία από ό,τι ο Πλάτωνας. Γενικά όµως ακολουθεί την πλατωνική αντίληψη περί της επιστήµης ως γνώσης αιώνιων αληθειών. Για τον Αριστοτέλη το επιστηµονικό πρότυπο είναι επίσης η Γεωµετρία, η οποία οδηγεί λογικά σε αιώνιες αλήθειες. ηλαδή η επιστήµη είναι απόδειξη προτάσεων από αξιώµατα. Αυτή η αντίληψη δεν επέτρεψε την ουσιαστική εισαγωγή της εµπειρικής διάστασης στην επιστήµη, χωρίς όµως αυτό να σηµαίνει ότι την αποκλείει τελείως. Η αριστοτέλεια επαγωγή 13\n14 ωστόσο είναι διαφορετική από τη σύγχρονη επαγωγή, η οποία συνίσταται στην συναγωγή γενικών προτάσεων από πεπερασµένο αριθµό ατοµικών παρατηρήσεων. Κατά την αριστοτελική άποψη, επαγωγή είναι η διατύπωση γενικών αρχών από πρακτική πείρα. Για παράδειγµα, η αριστοτελική επαγωγή είναι πολύ κοντά σε αυτό που κάνει ένας εµπειρικός τεχνίτης αυτοκινήτων, ο οποίος διατυπώνει γενικές αρχές από πρακτική πείρα. Η σύγχρονη έννοια της επαγωγής είναι τελείως διαφορετική. Είναι διαφορετική η γνώση που έχει ένας πρακτικός τεχνίτης αυτοκινήτων από τη γνώση που έχει ένας µηχανικός µηχανών εσωτερικής καύσης. Ο πρακτικός τεχνίτης έχει µια διαισθητική αντίληψη και δεν αναλύει τις διαρθρωτικές σχέσεις φαινοµένων µε βάση επαγωγικούς συλλογισµούς. Συνοπτικά, η αριστοτελική επιστήµη δεν διαφέρει ουσιαστικά από την πλατωνική επιστήµη. Και οι δύο αντιλαµβάνονται τη θεωρητική φύση της επιστήµης και είναι εναντίον κάθε επιστηµονικής εφαρµογής, γιατί την θεωρούν κατάχρηση και εξαπάτηση της φύσης. Αυτό φυσικά έχει να κάνει µε την όλη αρχαιοελληνική κουλτούρα που ήταν εναντίον κάθε πρακτικής εφαρµογής (π.χ. η χειρωνακτική εργασία ήταν µόνο για τους δούλους). Ε) Νέοι Χρόνοι Στην αρχή των Νέων Χρόνων η πλατωνική και η αριστοτελική επιστήµη είναι κυρίαρχες. Ο Πλάτωνας και ο Αριστοτέλης θεωρούνται αυθεντίες στον Μεσαίωνα και τυχόν αµφισβήτησή τους θέτει υπό αίρεση το γενικό ιδεολογικό, αλλά και το κοινωνικό οικοδόµηµα. Τα έργα του Αριστοτέλη, 14\n15 κυρίως µέσα από αραβικές µεταφράσεις, κυριαρχούν. Αυτό συµβαίνει κατά κύριο λόγο µετά τον 13 ο αιώνα, όταν η µοναδική επιστηµονική δραστηριότητα στην Ευρώπη ήταν ο σχολιασµός των έργων του Αριστοτέλη, πάντα µέσα στα πλαίσια της χριστιανικής θεολογίας. Για παράδειγµα, ένα πολύ σηµαντικό θέµα στον Μεσαίωνα ήταν το πόσοι άγγελοι µπορούν να χορέψουν στην κεφαλή µιας καρφίτσας. Όµως κατά το τέλος του Μεσαίωνα παρατηρούµε κάποιες προσπάθειες για καλύτερη θεµελίωση της εµπειρικής µεθόδου του Αριστοτέλη. Πιο συγκεκριµένα, ο Richard Bacon (13 ος αιώνας) εισάγει την πειραµατική έρευνα ως τρίτο εργαλείο της επιστήµης. Τα δύο πρώτα είναι η λογική παραγωγή και η επαγωγή. Κάποιοι άλλοι σύγχρονοι του Bacon συγγραφείς προτείνουν την πειραµατική διάσταση, όπως ο D. Scottus, µιλώντας για «πειραµατικές ενδείξεις». Υπάρχει δηλαδή µια στροφή προς την πειραµατική διαδικασία. Επίσης, παρατηρείται προόδος στη Φυσική και την Αστρονοµία, όµως όλες αυτές οι προσπάθειες καινοτοµίας χαρακτηρίζονται από την επιθυµία για βέβαιη γνώση και αιώνιες αλήθειες. Ουσιαστικά η φύση της επιστήµης δεν είχε αλλάξει από την εποχή του Πλάτωνα και του Αριστοτέλη. Και περνάµε στην Αναγέννηση, όπου η µεθοδολογία του Bacon βρίσκει ανταπόκριση και θα λέγαµε ότι γίνεται κανόνας. Μπορούµε να το δούµε αυτό σε πολλούς διάσηµους επιστήµονες της εποχής, αρχίζοντας από τον L. Da Vinci, µε τον οποίο η χρήση µαθηµατικών και γεωµετρίας εισάγεται για πρώτη φορά στις φυσικές επιστήµες. Επίσης, εµφανίζεται για πρώτη φορά η ιδέα ότι το Σύµπαν υπακούει σε αιώνιους µηχανιστικούς νόµους. 15\n16 Το παράδειγµα του ρολογιού είναι διαφωτιστικό: το Σύµπαν είναι ένα ρολόι, του οποίου η λειτουργία είναι πλήρως καθορισµένη και η µελλοντική συµπεριφορά του είναι επίσης πλήρως προβλέψιµη. Ένας άλλος επίσης πολύ γνωστός επιστήµονας, ο οποίος εισάγει νέες θεωρήσεις είναι ο Ν. Κοπέρνικος ( ). Ο Κοπέρνικος είναι περισσότερο γνωστός για την ηλιοκεντρική θεώρηση. Αυτή η θεώρηση είναι πάρα πολύ σηµαντική, όχι µόνο για την επιστήµη, αλλά και για τις γενικότερες επιπτώσεις της. Η αναθεώρηση της γεωκεντρικής θέσης είχε µεγάλη ψυχολογική επίπτωση, διότι ανατρέπει το σύστηµα του Πτολεµαίου, το οποίο ήταν µέρος του Σχολαστικισµού, της όλης δηλαδή χριστιανικής µεσαιωνικής θεολογίας. Περνάµε στον Francis Bacon ( ), ο οποίος κάνει σηµαντικές µεθοδολογικές συνεισφορές στο ανερχόµενο νέο επιστηµονικό πνεύµα. Πιο συγκεκριµένα, υποστηρίζει την ανακαταγραφή όλων των στοιχείων - παρατηρήσεων, χρησιµοποιώντας όλα τα δυνατά πειράµατα και ταξινοµώντας τα αποτελέσµατα βάσει κανόνων, οι οποίοι αποκαλύπτουν τις συσχετίσεις µεταξύ των φαινοµένων και άρα γενικών νόµων. Ο Bacon είχε κυρίως µεθοδολογική συνεισφορά στο νέο πνεύµα. Την ίδια εποχή ο J. Kepler ( ) υπολογίζει τις πλανητικές τροχιές, οι οποίες µπορούν να προσδιορισθούν µαθηµατικά. Εφαρµόζει δηλαδή αναλυτικά εργαλεία στην αστρονοµία. Και συνεχίζουµε µε τον µεγάλο Γ. Γαλιλαίο ( ), ο οποίος θεωρείται ο πρωτεργάτης της Νευτώνειας φυσικής. Οι εργασίες του Γαλιλαίου θέτουν τις βάσεις της Νευτώνειας φυσικής που ήταν το πιο σηµαντικό επιστηµονικό οικοδόµηµα µέχρι τις αρχές του 20ου αιώνα. Ο 16\n17 Γαλιλαίος είναι πολύ µεγάλη µορφή στην επιστήµη, όχι µόνο για τις επιστηµονικές ανακαλύψεις του, αλλά και γιατί συνδυάζει πολλά στοιχεία, τα οποία έχουµε αναφέρει και τα οποία χαρακτηρίζουν την επιστηµονική διαδικασία, όπως η πειραµατική µέθοδος και η λογική παραγωγή. Επίσης, εισάγει τον µαθηµατικό φορµαλισµό στην επιστήµη, ο οποίος µέχρι σήµερα είναι η κύρια επιστηµονική γλώσσα, τουλάχιστον στις φυσικές επιστήµες. Μια αρκετά γνωστή φράση του είναι ότι «το βιβλίο της φύσης είναι γραµµένο στη γλώσσα των µαθηµατικών». Ο Γαλιλαίος είναι ο πρώτος, ο οποίος αποκλείει κάθε τελεολογική εξήγηση από τις φυσικές επιστήµες, η οποία είναι γνώρισµα της µεσαιωνικής αντίληψης (είναι πολύ γνωστή η σύγκρουση του Γαλιλαίου µε την εκκλησία και το πνευµατικό κατεστηµένο εκείνης της εποχής). Παρ όλα αυτά εξακολουθεί όπως και οι προηγούµενοι να αντιλαµβάνεται την επιστήµη ως γνώση αιώνιων αληθειών κατά την πλατωνική θεώρηση. Γνωστή είναι η συνεισφορά του R. Descartes ( ) στην επιστηµονική, αλλά και στη φιλοσοφική σκέψη. Εδώ υπάρχει µια µετατόπιση προς την εξήγηση των φαινοµένων βάσει γενικών νόµων. Ο Descartes δίνει επίσης λιγότερη έµφαση στην πειραµατική διάσταση. Οι γενικοί φυσικοί νόµοι γίνονται αντιληπτοί από τον Descartes ως ντετερµινιστικοί νόµοι (µηχανιστικοί νόµοι) που αποτελούν και τη βάση της Νευτώνειας, αλλά και της κλασικής φυσικής. Ο Descartes αναφέρει ότι ο Θεός είναι ο δηµιουργός αυτών των νόµων, πράγµα που φανερώνει τη θεολογική διάσταση της σκέψης του. Ο Ισαάκ Νεύτωνας ( ) θεωρείται ως ο θεµελιωτής της κλασικής φυσικής. Το έργο του επηρέασε την επιστηµονική σκέψη και 17\n18 µεθοδολογία, αλλά και τη φιλοσοφία σε πολύ µεγάλο βαθµό. Τα κύρια γνωρίσµατα της σκέψης του είναι η αξιωµατικοποίηση και η µηχανιστική εξήγηση των φαινοµένων. Με τον Νεύτωνα µπορεί να πει κανείς ότι ο µηχανιστικός ντετερµινισµός αιτιοκρατία παίρνει την θέση της τελεολογικής εξήγησης. Το κύριο παράδειγµα εδώ είναι ο νόµος της παγκόσµιας έλξης, όπου οι κινήσεις των πλανητών εξηγούνται βάσει µαθηµατικού µοντέλου µε αιτιοκρατικές σχέσεις. Σύµφωνα µε τον νόµο αυτό, η έλξη η οποία ασκείται µεταξύ δύο σωµάτων είναι ανάλογη των µαζών τους και αντίστροφη προς το τετράγωνο της απόστασής τους, επί την παγκόσµια σταθερά. Ο νόµος αυτός εξηγεί µηχανιστικά τον τρόπο κίνησης των πλανητών και γενικά των ουράνιων σωµάτων. Μια σηµαντική συνέπεια αυτής της προσέγγισης είναι η διατύπωση ενός γενικού νόµου, ο οποίος εξηγεί και προβλέπει ουράνια φαινόµενα. Υπάρχει δηλαδή η δυνατότητα πρόβλεψης των κινήσεων των πλανητών µε απόλυτη ακρίβεια, βάσει του νόµου της παγκόσµιας έλξης. Το Σύµπαν θεωρείται µηχανιστικό, σαν ένα µεγάλο κοσµικό ρολόι, το οποίο είναι απόλυτα προβλέψιµο (θεωρητικά απόλυτα προβλέψιµο, γιατί υπάρχουν πολλές µεταβλητές που πρέπει να γνωρίζουµε για να έχουµε απόλυτη ακρίβεια στην πρόβλεψη). Για παράδειγµα, σύµφωνα µε τον νόµο της παγκόσµιας έλξης, µπορούµε να προβλέψουµε τη θέση του πλανήτη Α µετά από χρόνια ή πότε θα γίνει η επόµενη έκλειψη Ηλίου ή Σελήνης. Αυτή η εικόνα του Σύµπαντος ως ενός κοσµικού ρολογιού είχε πολύ µεγάλη επίδραση στην επιστηµονική µεθοδολογία, γιατί επέδρασε και επιδρά και σε άλλους επιστηµονικούς κλάδους, αλλά και στις κοινωνικές επιστήµες. 18\n19 Η µετέπειτα επέκταση του Νευτώνειου συστήµατος και σε άλλα φυσικά φαινόµενα είναι γνωστή ως κλασική Φυσική. Τα κύρια µεθοδολογικά γνωρίσµατά του είναι αυτά που αναφέραµε για τον Νεύτωνα συν το γεγονός ότι η πρόβλεψη γίνεται πια κεντρική ιδέα στη φυσική. Ο Laplace ( ), ένας µεγάλος φυσικός, ο οποίος είναι µεταγενέστερος του Νεύτωνα (έζησε τον επόµενο αιώνα) γράφει χαρακτηριστικά: «τίποτα δεν είναι αβέβαιο σ έναν τέλειο µαθηµατικό. Το µέλλον και το παρελθόν παρουσιάζονται στα µάτια του». Ο Laplace ήταν πεπεισµένος ότι, αν γνωρίζαµε όλες τις µεταβλητές, οι οποίες υπάρχουν στο Σύµπαν θα µπορούσαµε µε απόλυτη ακρίβεια να προβλέψουµε τα πάντα. Συνοπτικά, διαπιστώνουµε µια ισχυρή διαφοροποίηση από το πλατωνικο-αριστοτελικό επιστηµονικό ιδεώδες, αλλά δεν έχουµε πλήρη εγκατάλειψή του. Αν και υπάρχει σηµαντική διαφορά της µηχανιστικής εξήγησης από την τελεολογική εξήγηση, το κοινό σηµείο των δύο προσεγγίσεων είναι ότι ο σκοπός της επιστήµης είναι η ανακάλυψη αµετάβλητων δοµών και αιώνιων αληθειών. Οι γενικοί νόµοι θεωρούνται αιώνιες αλήθειες. ηλαδή υπάρχει αιώνια αλήθεια και ο σκοπός της επιστήµης είναι να την ανακαλύψει και αυτό είναι το κοινό σηµείο µε τον Πλάτωνα και τον Αριστοτέλη. Ο Πλάτωνας και ο Αριστοτέλης ακολουθούν την τελεολογική προσέγγιση, ενώ η κλασική φυσική τη µηχανιστική προσέγγιση, αλλά το επιστηµονικό ιδεώδες στο σηµείο αυτό παραµένει παραπλήσιο. Αυτό το επισηµαίνουµε, διότι θα εξετάσουµε σύγχρονες επιστηµολογικές προσεγγίσεις, οι οποίες δεν δέχονται ότι η επιστήµη έχει σκοπό την ανακάλυψη της αιώνιας αλήθειας. Υπάρχει µια πολύ σηµαντική 19\n20 µεταστροφή στην φιλοσοφία της επιστήµης, η οποία προέρχεται κυρίως από τις επιστηµονικές ανακαλύψεις των αρχών του 20ου αιώνα. ύο από τις πιο σοβαρές επιστηµονικές εξελίξεις στη Φυσική είναι: 1. η θεωρία της σχετικότητας και 2. η κβαντοµηχανική (αναφερόµαστε στη Φυσική, διότι θεωρείται η πιο «σκληρή» επιστήµη). Η Φυσική είναι η πιο παλιά από τους σύγχρονους επιστηµονικούς κλάδους και πάντα είχε και ακόµα έχει κεντρικό ρόλο στην γενική επιστηµονική σκέψη. Ακόµα και οι σύγχρονοι επιστηµολόγοι αρχίζουν από τη Φυσική. Λόγω αυτών των πολύ σηµαντικών εξελίξεων, έχουµε και πολύ σηµαντικές αλλαγές στην φιλοσοφία της επιστήµης, δηλαδή στις απόψεις για την φύση της επιστήµης. Το κύριο χαρακτηριστικό της νέας επιστηµολογίας είναι η απόρριψη του ρόλου της επιστήµης ως αποκάλυψης αιώνιων αληθειών. Η σύγχρονη επιστηµολογία αµφισβητεί αυτή την άποψη για την επιστήµη, η οποία έχει µια ιστορική συνέχεια πολλών αιώνων και αυτή η µεγάλη αλλαγή προέρχεται από τις νέες εξελίξεις, κυρίως στη Φυσική. Παράδειγµα: Η θεωρία της σχετικότητας του Αϊνστάιν αµφισβητεί την ύπαρξη του χώρου και του χρόνου ως δεδοµένων εξωγενών µεταβλητών. Στη Γενική Θεωρία της Σχετικότητας του Αϊνστάιν, ο χώρος και ο χρόνος ενσωµατώνονται στο µοντέλο. Αυτή η προσέγγιση είναι ριζοσπαστική και ανατρέπει τις βάσεις της κλασικής Φυσικής. Η Νευτώνεια Φυσική θεωρείται τώρα ειδική περίπτωση και έχει περιορισµένη εφαρµογή µόνο για µικρές ταχύτητες. Είναι δηλαδή µια υποπερίπτωση της θεωρίας της 20\n21 σχετικότητας και χρησιµοποιείται όταν οι ταχύτητες είναι µικρές (σε σύγκριση µε την ταχύτητα του φωτός). Για να υπολογίσουµε πότε ένα αυτοκίνητο θα φτάσει στο σηµείο Α διανύοντας µια απόσταση µε ταχύτητα Χ χρησιµοποιούµε Νευτώνειους κλασικούς νόµους, επειδή οι ταχύτητες είναι µικρές. Όταν όµως αναφερόµαστε σε µεγάλες ταχύτητες σηµαντικά κλάσµατα της ταχύτητας του φωτός τότε η Νευτώνεια Φυσική είναι ανεπαρκής ή λανθασµένη. Για παράδειγµα, οι υπολογισµοί για αποστολή δορυφόρου στον Άρη ή στη Σελήνη, δεν χρησιµοποιούν νόµους Νευτώνειας, αλλά σχετικιστικής Φυσικής. Η κύρια διαφοροποίηση της κβαντοµηχανικής Φυσικής είναι ότι η έννοια της πιθανότητας µεταβάλλεται. Υπάρχει µια πιθανοκρατική προσέγγιση, η οποία είναι ασυµβίβαστη µε την κλασική θεωρητική βεβαιότητα (ο Laplace υποστήριζε ότι αν έχουµε όλες τις µεταβλητές δεδοµένες µπορούµε να προβλέψουµε µε ακρίβεια την µελλοντική συµπεριφορά ενός συστήµατος). Στην περίπτωση της κβαντοµηχανικής, τα µικροφυσικά φαινόµενα χαρακτηρίζονται από µια µη αναγώγιµη πιθανοκρατική διάσταση, κάτι που έρχεται σε µεγάλη αντίθεση µε την κλασική αντίληψη. Στο σηµείο αυτό θα αναφερθούµε συνοπτικά σε τέσσερις σύγχρονους επιστηµολόγους, οι οποίοι θα µας απασχολήσουν σε σηµαντικό βαθµό αργότερα. Ο Κ. Popper εισάγει το κριτήριο της διαψευσιµότητας στην επιστήµη. Οι επιστηµονικές προτάσεις για τον Popper είναι προσωρινές και επιδεκτικές στο κριτήριο της διαψευσιµότητας, δηλαδή πρέπει να είναι 21\n22 έτσι κατασκευασµένες ώστε να είναι δυνατόν να διαψευσθούν. Συνεπώς, η επιστήµη είναι µια ορθολογική δραστηριότητα, η οποία όµως έχει αβέβαια θεµέλια (διότι όλες οι προτάσεις είναι προσωρινές). Η επιστήµη αυξάνει το πληροφοριακό µας δυναµικό µε το να εξαφανίζει λανθασµένες ιδέες. Η ιδέα της επιστήµης ως γνώσης αιώνιων αληθειών απορρίπτεται. Περνάµε στον T. Kuhn, ο οποίος δεν δέχεται την ιδέα της συσσωρευτικής γνώσης. Σύµφωνα µε τον Kuhn, η επιστήµη επηρεάζεται από το ιστορικό και κοινωνικό περιβάλλον, είναι δηλαδή µια ανθρώπινη δραστηριότητα, η οποία ανήκει σε ένα κοινωνικο-ιστορικό πλαίσιο. Ο Kuhn εισάγει την έννοια του επιστηµονικού παραδείγµατος (scientific paradigm). Ο όρος «παράδειγµα» δεν έχει την ίδια έννοια που χρησιµοποιούµε στα ελληνικά. Τα επιστηµονικά παραδείγµατα αλλάζουν και αντικαθίστανται και άρα δεν υπάρχει συσσώρευση γνώσεων και σύγκλιση προς την αλήθεια. Αυτό που είδαµε από τον Πλάτωνα µέχρι τον 19 ο αιώνα ως επιστηµονικά ιδανικό, δεν γίνεται αποδεκτό. Ο I. Lakatos συνεχίζει την παράδοση (κυρίως του Popper) και εισάγει την έννοια των «επιστηµονικών ερευνητικών προγραµµάτων». Ο Lakatos, όπως και οι προηγούµενοι δύο, απορρίπτει την θεώρηση της επιστήµης ως ανακάλυψης αιώνιων αληθειών. Τέλος, ο P. Feyerabend έχει µια ακόµα πιο ριζοσπαστική αντίληψη, γιατί αµφισβητεί τον κεντρικό ρόλο της ορθολογικότητας στην επιστήµη. Είναι ο πρώτος, ο οποίος απορρίπτει µια παράδοση αιώνων και άρα ο 22\n23 πιο ριζοσπαστικός από τους άλλους τρεις, διότι οι άλλοι δέχονται ως έναν βαθµό την ύπαρξη της ορθολογικότητας. Σύµφωνα µε τον Feyerabend, υπάρχουν πολλές πνευµατικές παραδόσεις. Η ορθολογικότητα είναι µια από αυτές χωρίς να είναι η κυρίαρχη. Στη θέση της ορθολογικότητας εισάγει την αρχή του πολλαπλασιασµού, η οποία στηρίζεται στην πολλαπλότητα των απόψεων. Το κύριο κοινό σηµείο όλων αυτών των φιλοσόφων είναι ότι απορρίπτουν την ιδέα της επιστήµης ως βέβαιης γνώσης αιώνιων αληθειών. Θα µπορούσε ακόµη να πει κανείς ότι είναι µια αντίδραση στην θετικιστική επιστηµολογία, η οποία είναι κυρίαρχη µέχρι τις αρχές του 20 ου αιώνα. Ο Θετικισµός έχει ως βάση την αιτιοκρατία, την προβλεψιµότητα και την µηχανιστική εξήγηση. Ολοι οι προηγούµενοι επιστηµολόγοι που αναφέραµε θα µπορούσαν να χαρακτηρισθούν ως αντι-θετικιστές. 23\n24 ΚΕΦΑΛΑΙΟ 3 Ταξινόµηση των επιστηµών Έχουµε δύο βασικές κατηγορίες επιστηµών: 1. Τυπικές επιστήµες 2. Πραγµατολογικές ή εµπειρικές επιστήµες Πιο συγκεκριµένα: - Τυπικές επιστήµες είναι αυτές, οι οποίες προσφέρουν τα αναγκαία εννοιολογικά εργαλεία και συµβάλλουν έτσι έµµεσα στην γνώση του κόσµου - Εµπειρικές επιστήµες είναι αυτές που συµβάλλουν στην άµεση αύξηση του πληροφοριακού µας δυναµικού Η αντιστοιχία που υπάρχει στις δύο αυτές κατηγορίες είναι η εξής: οι τυπικές επιστήµες αντιστοιχούν στην τυπική αλήθεια και οι εµπειρικές επιστήµες στην εµπειρική αλήθεια. Η τυπική αλήθεια είναι αυτή που επιδιώκει την διασφάλιση της εσωτερικής λογικής και συνέπειας των επιστηµονικών προτάσεων, ανεξάρτητα από τη δοµή της πραγµατικότητας. Η εµπειρική αλήθεια αντιστοιχεί στην προσπάθεια σωστή απόδοσης και διάρθρωσης του κόσµου. Ο διαχωρισµός αυτός δεν έχει σχέση µε τη φύση του αντικειµένου της κάθε επιστήµης, αλλά αναφέρεται στο είδος της γνώσης που αντιστοιχεί σε κάθε κατηγορία. Οι τυπικές επιστήµες µας δίνουν έµµεση γνώση του 24\nΚεφάλαιο 1. Φύση, λειτουργία της επιστήμης και σύντομη ιστορική αναδρομή\nΚεφάλαιο 1 Φύση, λειτουργία της επιστήμης και σύντομη ιστορική αναδρομή Σύνοψη Στο κεφάλαιο αυτό θα εξετάσουμε τη φύση και τη λειτουργία της επιστήμης. Πιο συγκεκριμένα, θα αρχίσουμε με τους διάφορους


«Μια φιλοδοξίαέχω, να γράφω καλά ποιήματα» - Ειδήσεις - νέα - Το Βήμα Online\n«Μια φιλοδοξίαέχω, να γράφω καλά ποιήματα»\nΗ βραβευμένη λογοτέχνιδα μιλάει στο «Βήμα» για τα δύο πρόσφατα βιβλία της, τη σύνθετη σχέση της με τη γραφή και την ανάγνωση, το εσωτερικό της αφτί και τις υπαρξιακές αναζητήσεις της\nΡάθυμο μεσημέρι, σε μια φιλήσυχη γειτονιά, κοντά στο Αλσος Παγκρατίου. Η Μαρία Λαϊνά ανοίγει την πόρτα του διαμερίσματός της και μας υποδέχεται με ένα ευγενικό νεύμα. Στα πόδια της η Μπίλη, η τρίχρωμη γάτα της, με τα γαλαζοπράσινα μάτια. Γύρω μας – τα βιβλία, τα έπιπλα, η διακόσμηση, ο φωτισμός – μια ατμόσφαιρα ετερόκλητη αλλά συμπαγής. Περνάμε αμέσως στο ευρύχωρο καθιστικό, όπου ο φιλοξενούμενός της Μομτσίλο Ράντιτς, ο σέρβος ποιητής και μεταφραστής της, μας προσφέρει τσάι. Καθόμαστε όλοι σε μεγάλη απόσταση μεταξύ μας, φοράμε μάσκες, για προφανείς λόγους. Το βλέμμα της Μαρίας Λαϊνά, όπως πάντα, αινιγματικό, αδιαπέραστο, ερμητικό.\n«Δεν αποτελώ εξαίρεση, στην παρούσα συγκυρία, σε σχέση με τους υπόλοιπους. Μένω μέσα και βγαίνω έξω, χωρίς να το θέλω. Αυτή είναι η διαφορά σήμερα. Η πανδημία, συνδυασμένη με το φθινόπωρο και τον χειμώνα, μου δημιούργησε μια όχι νευρική, αλλά ψυχική μελαγχολία, αν προτιμάτε να σας το πω κάπως ρομαντικά. Ούτε κι οι άλλοι γύρω μου ήταν καλά, συνέβησαν διάφορα δυσάρεστα. Εχω συνηθίσει πάντως να γράφω, προσέξτε, σε αυτό το σπίτι, δεν μπορώ να γράψω πουθενά αλλού, ούτε στην ομορφιά απέναντι…» δήλωσε προς «Το Βήμα» η βραβευμένη ποιήτρια. «Εγκλεισμός για μένα σημαίνει κυρίως διάβασμα. Οχι γράψιμο, διάβασμα. Και το διάβασμα ήταν τυχερό ετούτη την περίοδο. Κατά τα λοιπά, το διάβασμα με έχει σώσει, έχω ξεπεράσει κατάθλιψη διαβάζοντας, μετ’ επιμονής, απολύτως συνειδητά. Εννοώ, να μην καταλαβαίνω τι λέει η σελίδα και να τη διαβάζω ξανά και ξανά, πολλές φορές, απλώς για να περάσει ώρα, η αφόρητη, καταραμένη ώρα» συμπλήρωσε η ίδια, από τις σημαντικότερες φωνές της σύγχρονης ελληνικής λογοτεχνίας. Εντός του 2020 εξέδωσε δύο βιβλία. Πιο πρόσφατα, τον Νοέμβριο, τη νέα συλλογή της Ο,τι έγινε (άνθρωποι και φαντάσματα) και, τον περασμένο Μάρτιο, τη νουβέλα Τι όμορφη που είναι η ζωή, μια «κατάθεση κατάθλιψης» και μια «περιπέτεια ζωής για τον ανελέητο χρόνο», όπως διαβάζουμε, μεταξύ άλλων, στο οπισθόφυλλο της έκδοσης.\nΕδώ ο τίτλος είναι μάλλον παραπλανητικός. «Δόλωμα είναι και το ρίχνω στον αναγνώστη. Το συγκεκριμένο κείμενο το ξανάπιασα πριν από τρία χρόνια, υπό αρκετά δύσκολες για μένα συνθήκες. Καθώς προσπαθούσα να βρω τρόπο διαφυγής από τον μαύρο τοίχο, μπήκα εν τέλει σε εκείνον και έγραψα την πρώτη αράδα. «Τι όμορφη που είναι η ζωή και να μην μπορώ να τη χαρώ, είπε». Είναι λόγια που άκουσα από τη μάνα μου, mot à mot. Από εκεί και πέρα, ως συνήθως, τα βιβλία διαλέγονται μαζί μου. Ακούγεται παράξενο, πλην όμως εγώ ακούω τη συνέχεια, δεν την επινοώ. Το αφτί μου – το εσωτερικό μου αφτί – έχει τεράστια σημασία, εξ ου και η αγάπη μου για το θέατρο, παραπλήσια της ποίησης. Εν πάση περιπτώσει, ακούω τα πρόσωπα όταν μιλούν. Οταν σταματούν, σταματώ κι εγώ. Εν προκειμένω, μιλούν τρία πρόσωπα, η μάνα μου, μια φίλη μου κι εγώ. Αναρωτιέμαι πώς το διαβάσατε εσείς… Πολλοί γέλασαν, κατά στιγμές, με το κείμενο. Χιούμορ πικρό. Μπορώ και γλυκό βεβαίως, αλλά δεν το θεωρώ και τόσο άξιο λόγου. Σκέφτομαι όμως τώρα ότι θα μπορούσε να είναι, αυτό το βιβλίο, το δεύτερο μέρος του «Νοήματος» (2007)» ανέφερε η Μαρία Λαϊνά. «Ωστόσο, δεν θα ήθελα – και επιμένω σε αυτό – να εισπράξει ο αναγνώστης μόνο τη σχέση με τη μητέρα μου. Νομίζω ότι το πετυχαίνω. Χρησιμοποιώ μεν ορισμένα στιγμιότυπα από την κοινή μας ζωή αλλά, ανάμεσα, γεμίζω το κείμενο με δικές μου στιγμές αδιεξόδου», δηλαδή με οριακές, υπαρξιακές αναζητήσεις και πλέρια ειρωνεία, ανατρεπτική, διαβρωτική, προς πάσα κατεύθυνση, προσθέτουμε εμείς. «Κοιτάξτε, δεν έχω τίποτα να πω, ούτε και θέλησα να πω κάτι. Αλλά μου ‘ρχονται τα άτιμα. Δεν πιστεύω ότι το βιβλίο αυτό εξυπηρετεί αυστηρά τη δική μου, ατομική περίπτωση» εξήγησε.\nΚαι πράγματι, στη νουβέλα της γίνεται λόγος (απολαυστικά κολαφώδης και σαρκαστικός) για πολλούς τύπους ανθρώπων. Για όσους, φέρ’ ειπείν, περιαυτολογούν ακατάπαυστα ή απλώς μιλούν για να μιλούν, δίχως ουσία και έλεος. «Συμπαθητικοί κι αυτοί, αλλά εμένα με κουράζουν, όταν δεν με κάνουν να πλήττω και, συνεπώς, να υποφέρω. Ο περισσότερος κόσμος φοβάται να μείνει μόνος με τον εαυτό του, ξέρετε. Ετυχε να είμαι με έναν κύριο, ευτυχώς όχι κοντινό μου άνθρωπο, ο οποίος μου μιλούσε συνεχώς, ανενδοίαστα, ακατάσχετα. Ωσπου κάποια στιγμή, επειδή αντιμετώπιζε τη σιωπή μου και δεν ήξερε πώς να τη διαχειριστεί, με ρώτησε αν ήθελα κάτι. Του ζήτησα τότε να μου κάνει τη χάρη και για δέκα λεπτά να μη μιλήσει».\nΩστόσο, ο κυρίαρχος τύπος ανθρώπου στο βιβλίο της Μαρίας Λαϊνά είναι ο «διαταραγμένος κανονικός». Δηλαδή; «Για DNA μιλάω, ξεκάθαρα. Διαταραγμένος κανονικός είναι ο άνθρωπος που θα ξυπνήσει, θα εργαστεί, θα φάει, θα κάνει τη βόλτα του, θα κοιμηθεί κ.τ.λ. Παράλληλα, ο ίδιος αυτός άνθρωπος, ο θεωρητικά φυσιολογικός, δεν είναι πρόθυμος να υπακούσει σε κανέναν και σε τίποτα. Επιπλέον, είναι μπλεγμένος, μπερδεμένος και σαστισμένος από όσα τού συμβαίνουν ενώ οι αντιδράσεις του, επίσης, μπορεί να αποδειχθούν απρόοπτες ή ενοχλητικές».\nΣτο επίκεντρο της νουβέλας υπάρχει ένας βασικός προβληματισμός: για κάποιους η ζωή είναι υποφερτή και για κάποιους άλλους όχι. «Ναι, έτσι είναι, για κάποιους δεν είναι. Και μάλιστα χωρίς να φταίει κάτι συγκεκριμένο! Μπορεί, βεβαίως, να μη φταίει και τίποτα. Τι είναι αυτό; Δεν ξέρω. Αυτό που ξέρω είναι ότι εκείνο το πράγμα το έχω από πέντε χρονών κοριτσάκι. Εκτοτε με ακολουθεί, δεν με έχει εγκαταλείψει ποτέ, ένα αίσθημα ματαιότητας αν θέλετε, κυρίως όποτε γράφω ή ερωτεύομαι».\nΚάπως έτσι φτάσαμε να συζητούμε για τις «τρεις αποτυχημένες σχέσεις» που είχε με τους επαγγελματίες θεράποντες της ψυχής. «Τους απεχθάνομαι, το έχω αποδείξει γραπτώς. Η πρώτη φορά που κατέφυγα στον κλάδο ήταν από φόβο μήπως, καταπιέζοντας εκείνο το πράγμα, σωματοποιώντας το υπερβολικά και μη ζητώντας βοήθεια από πουθενά, βλάψω εν τέλει το κορμί μου, διότι το κορμί μου ανέκαθεν με ενδιέφερε πάρα πολύ. Τη δεύτερη φορά πήγα εξαιτίας μιας ερωτικής απογοήτευσης. Ανοησίες, τίποτα δεν κατάφερα, το φταίξιμο μπορεί να είναι δικό μου, αλλά δεν με νοιάζει κιόλας. Την τρίτη φορά, αιτία ήταν ο θάνατος ενός φίλου. Και είχα την ατυχία να πέσω σε ψυχίατρο που έγραφε ποιήματα. Δυστυχώς, αναγκάστηκα να τα διαβάσω… Υπήρξα κολυμβήτρια, ξέρετε. Ο,τι κάνεις στο κορμί, σε βοηθάει μετά. Ο,τι κάνεις στην ψυχή, δεν είμαι σίγουρη» υπογράμμισε σκωπτικά η Μαρία Λαϊνά.\nΥστερα σκύψαμε περισσότερο πάνω στο έργο της. Με τη δημοσίευση της δέκατης συλλογής της, μια ποιήτρια με τη δική της πείρα, αγωνία καθόλου; «Υπάρχει μια αγωνία, ασφαλώς, όπως εκείνη που έχει ο ηθοποιός, προτού βγει στη σκηνή. Για μένα ανοίγει μια καινούργια αυλαία. Αφενός, δεν θέλω να απογοητεύσω τους αναγνώστες μου. Αφετέρου, έχω το βίτσιο να μην τους δείχνω τα ίδια και τα ίδια. Λόγου χάριν, χρησιμοποιώ διάλογο για πρώτη φορά στην ποίησή μου. Εξακολουθώ να είμαι φιλόδοξη. Υπουλα, υποδόρια, αλλά ναι, παραμένω φιλόδοξη. Απέχω από ομάδες, συνάξεις και κατατάξεις ποιητών. Τα βρίσκω όλα αυτά φθοροποιά σχεδόν. Η κριτική πάλι δεν με επηρεάζει ιδιαιτέρως, ακόμη κι αν αναγνωρίζει την «αξία» μου. Αλλωστε μπορεί να κάνει λάθος! Δεν έχω καταφέρει τίποτα παρακαλώντας κανέναν. Η μοναδική μου φιλοδοξία έγκειται σε τούτο και μόνο: να γράφω καλά ποιήματα. Τα καλά ποιήματα τα ξεσκαρτάρει ο αμείλικτος χρόνος, καλά είναι τα ποιήματα που μένουν. Και με την πάροδο του χρόνου, αν κανείς ενδιαφέρεται πραγματικά για την ποίηση ως όχημα έκφρασης, δεν καλλιεργεί μονάχα την όποια έφεσή του αλλά και μαθαίνει σιγά-σιγά να ξεχωρίζει τι είναι καλό, τι είναι μέτριο (το πιο δύσκολο από όλα) και τι είναι για πέταμα. Και το γούστο καλλιεργείται, το λέω διότι επικρατεί μια αντίληψη ότι το γούστο είτε το έχεις είτε δεν το έχεις, και δεν ισχύει καθόλου αυτό».\n«Θα ήθελα ναείμαι αισιόδοξη,αλλά δεν μπορώ»\nΗ Μαρία Λαϊνά αναφέρθηκε και στα θαυμαστά «παράδοξα» της ποίησής της αλλά και στη σημασία που έχουν οι «εικόνες» για την ίδια. «Κάποιοι από τους παλιούς, λ.χ. ο Ε. Κακναβάτος, με είχε προβλέψει για υπερρεαλίστρια. Δεν θεωρώ, ωστόσο, ότι γράφω με αυτόματο τρόπο, κάθε άλλο. Ομως αφήνομαι στο συνταίριασμα δύο φαινομενικά αταίριαστων στίχων. Από εκεί και πέρα, το ποίημα δεν μπορείς να το κάνεις νιανιά, εξηγώντας το. Η φαντασία και οι ευαίσθητες κεραίες είναι απαραίτητες, και για όσους γράφουν και για όσους διαβάζουν ποίηση. Πάντως τα βρίσκω όλα θεμιτά, ακόμη και την παρεξήγηση ενός ποιήματος». Και συνέχισε: «Δεν ξεκινώ ποτέ να γράψω ένα ποίημα για τον έρωτα ή τον θάνατο ή τον χρόνο ή τον πόνο. Ξεκινώ πάντα από έναν εσώτερο ρυθμό, που κατά έναν μυστήριο τρόπο καταλαβαίνω και ο οποίος μου υπαγορεύει πότε είναι καιρός για να γράψω ποίηση. Ολα αυτά που προανέφερα υπάρχουν μέσα μου, αλλά η ποίηση για μένα δεν έχει προκαθορισμένο σχήμα. Πάντως όταν είμαι στο πολύ σκούρο δεν με βοηθάει η γραφή, όσο βοηθάει ένα ποτήρι ουίσκι που κάνει το μαύρο γκρίζο. Και οφείλω, τέλος, να σας εξομολογηθώ ότι τους αισιόδοξους τους ζηλεύω. Θα ήθελα να είμαι, αλλά δεν μπορώ. Και δεν μπορώ και να το εκβιάσω. Είμαι όμως διατεθειμένη να χαρώ. Με το πέταγμα και τη φωνή ενός σπουργιτιού στο κλαδί ή με τη θάλασσα, ναι, όταν ατενίζω τη θάλασσα ο θώρακάς μου ευρύνεται, χαίρομαι, χαίρομαι μάλλον με το άπειρο».\nΤροπολογία – Περισσότεροι οι δικαιούχοι επιδότησης για ρεύμα – Στη δημοσιότητα οι παραβάτες των μέτρων για κορωνοϊό | 18.01.2022 - 16:53


Ντετέκτιβ - Θέατρα - Thessaloniki City Guide\nΠρεμιέρα: Παρασκευή 11 Μαρτίου 2022\nΑκυρώνονται μέχρι Κυριακή 17 Απριλίου 2022, οι παραστάσεις του έργου «Ντετέκτιβ» του Πήτερ Σάφερ σε σκηνοθεσία Έφης Δρόσου στο Βασιλικό Θέατρο, για λόγους προστασίας της δημόσιας υγείας.\nΜια κωμική ιστορία έρωτα και απιστίας, εμπλουτισμένη με στοιχεία αστυνομικού μυθιστορήματος και φάρσας, αποτελεί η νέα παραγωγή του Κρατικού Θεάτρου Βορείου Ελλάδος. Ο «Ντετέκτιβ» του Πήτερ Σάφερ, σε σκηνοθεσία Έφης Δρόσου ανεβαίνει στη σκηνή του Βασιλικού Θεάτρου, την Παρασκευή 11 Μαρτίου 2022, στις 21:00.\nΓεννήθηκε στο Λίβερπουλ της Μεγάλης Βρετανίας το 1926. Θεωρείται ένας από τους πολύ σημαντικούς σύγχρονους βρετανούς δραματουργούς και το έργο του έχει αναγνωριστεί διεθνώς και έχει τιμηθεί με κορυφαία θεατρικά και κινηματογραφικά βραβεία. Η τεράστια εμπορική επιτυχία που σημείωνε ο συγγραφέας ήταν ένα στοιχείο που, στα μάτια της κριτικής, υπονόμευε την καλλιτεχνική αξία της δουλειάς του. Ο Πήτερ Σάφερ, με την εξαιρετική ικανότητα που διέθετε, να προσαρμόζει τη γραφή του σε διαφορετικά θεατρικά είδη, μεταπηδούσε με ευκολία από τα φιλοσοφικά δράματα στις ελαφριές κωμωδίες.\nΗ σφικτή δομή και η σταδιακή ανάπτυξη της πλοκής των έργων του, καθώς και ο εξαιρετικός έλεγχος πάνω στο υλικό του (στις καταστάσεις και στους χαρακτήρες που έπλαθε), έφερναν τα κείμενά του πολύ κοντά στα πρότυπα του καλοφτιαγμένου έργου. Η μαεστρία με την οποία χειριζόταν τη γλώσσα, οι κομψοί διάλογοι και η ικανότητα που τον διέκρινε στην ανάπτυξη μιας ιστορίας, είναι ορισμένα από τα στοιχεία εκείνα που χαρακτηρίζουν τη δουλειά του. Γράφοντας σε μια εποχή που στο βρετανικό θέατρο η κυρίαρχη τάση ήταν η ενασχόληση με πολιτικά ζητήματα (και μάλιστα υπό το πρίσμα της αριστερής ματιάς), ο Σάφερ κατάφερε να καταξιωθεί επιμένοντας στο δικό του προσωπικό στυλ.\nΘέσεις Α’ εξώστη, φοιτητικό, πολύτεκνοι: 8 €\nΘέσεις Β’ εξώστη: 5 €\nΤρίτη – Σάββατο (11:00-19:00)\nΤετάρτη – Κυριακή (14:00-21:30)\n10 Απριλίου 2022 20:35


Chrissy Teigen: Ραγίζει καρδιές. Απέβαλε στον 5ο μήνα - Ladytimes\nΔύσκολες ώρες για την Chrissy Teigen και τον John Legend\nΌπως ανακοίνωσε το διάσημο μοντέλο, μέσα από αναρτήσεις της στα social media, έχασε τελικά το μωρό της, στον πέμπτο μήνα της εγκυμοσύνης της.\nΗ Chrissy Teigen με μια σπαρακτική ανάρτηση στον προσωπικό της λογαριασμό στο Instagram, ενημέρωσε τους διαδικτυακούς της φίλους για την τραγική εξέλιξη της τρίτης της εγκυμοσύνης, ενώ ταυτόχρονα ευχαρίστησε όλους όσους της στέλνουν μηνύματα συμπαράστασης.\nΠοτέ δεν αποφασίζουμε για τα ονόματα των μωρών μας μέχρι την τελευταία δυνατή στιγμή μετά τη γέννησή τους, λίγο πριν φύγουμε από το νοσοκομείο. Αλλά, για κάποιο λόγο, αρχίσαμε να ονομάζουμε αυτόν τον μικρούλη, Jack.\nΈτσι θα είναι πάντα ο Jack για εμάς. Ο Jack δούλεψε τόσο σκληρά για να είναι μέρος της μικρής μας οικογένειας, και θα είναι, για πάντα. Στον Jack μας – Λυπάμαι που οι πρώτες στιγμές της ζωής σου ήταν γεμάτες με τόσες πολλές επιπλοκές, που δεν μπορούσαμε να σου δώσουμε το σπίτι που χρειαζόσουν για να επιβιώσεις. Θα σε αγαπάμε πάντα.\nΣας ευχαριστώ όλους όσους μας στέλνουν θετική ενέργεια, σκέψεις και προσευχές. Αισθανόμαστε όλη την αγάπη σας και σας εκτιμούμε πραγματικά. Είμαστε τόσο ευγνώμονες για τη ζωή που έχουμε, για τα υπέροχα μωρά μας Luna και Miles, για όλα τα καταπληκτικά πράγματα που μπορέσαμε να ζήσουμε. Αλλά κάθε μέρα δεν είναι λιακάδα.\nΣε αυτή την δύσκολη στιγμή μας, θα θρηνήσουμε και θα κλάψουμε. Αλλά θα αγκαλιάσουμε και θα αγαπήσουμε ο ένας τον άλλο ακόμα πιο πολύ και θα το ξεπεράσουμε», έγραψε η Chrissy Teigen.\nΟι φωτογραφίες που συνόδευσαν την ανάρτηση της Chrissy Teigen είναι επίσης πάρα πολύ συγκινητικές. Σε μία από αυτές, η ίδια κλαίει και αγκαλιάζει το μωρό της, με τον σύζυγό της, John Legend στο πλευρό της, ενώ σε μία άλλη στέκεται στην άκρη του κρεβατιού και κλαίει.


Τι συμβολίζουν οι βέρες στο γάμο; – GreekPress\nBy GP\t On Σεπ 5, 2018 262\nΒασικό στοιχείο της τελετής του Γάμου είναι το χρυσά δαχτυλίδια που φορούν οι νεόνυμφοι, οι βέρες. Τί νόημα έχουν;\nΟ Γάμος στην Ορθόδοξη Εκκλησία δεν είναι μια απλή προσευχή. Ο Γάμος, είναι μία δημόσια επίσημη και εορταστική τελετή που γίνεται με Σύναξη της Εκκλησίας.\nΣτΕ: «Οχι» στην απαλλαγή της Εκκλησίας της Ελλάδος από τον φόρο\nΤο ρωσικό πυραυλοφόρο καταδρομικό «Μάρσαλ Ουστίνοφ” «κλείδωσε», σύμφωνα με τον ρωσικό τύπο, την βρετανική βάση του Ακρωτηρίου, προκαλώντας πανικό και...


Σοφία Βογιατζάκη: «Θα ήθελα πολύ να υιοθετήσω ένα παιδί» | Cyprus Times\nSeptember 18, 2021 Saturday 23:15:58\nΣυγκεκριμένα μιλώντας στο περιοδικό «Λοιπόν» μεταξύ άλλων η ηθοποιός, αναφέρθηκε και στην προσωπική της ζωή, αποκαλύπτοντας την επιθυμία της να υιοθετήσει ένα παιδί.\nΗ Σοφία Βογιατζάκη παραδέχτηκε ότι στο παρελθόν ποτέ δεν θέλησε να αποκτήσει ένα παιδί, ενώ δήλωσε ότι αν η διαδικασία υιοθεσίας δεν ήταν τόσο απαιτητική θα ήθελε τώρα να υιοθετήσει.\nΠαιδί θα ήθελες να κάνεις;\n«Όχι, δεν θέλησα ποτέ. Δεν το έκανα στην ηλικία που μπορούσα οπότε δεν θα το κάνω και τώρα. Αγαπάω πάρα πολύ τα παιδιά, όλα τα ανίψια μου, τα βαφτιστήρια μου, τα παιδιά των φίλων μου, τα παιδιά όλου του κόσμου.\nΔεν θέλησα ποτέ να διαιωνίσω το είδος, δεν μου χτύπησε ποτέ το καμπανάκι».\nΝα υιοθετήσεις ένα παιδί το έχεις σκεφτεί;\n«Θα ήθελα πολύ να υιοθετήσω ένα παιδί. Ωστόσο, είναι πάρα πολύ δύσκολο. Ειδικά αν είσαι μόνη σου και ανύπαντρη. Εδώ ζευγάρια φιλικά μου, προσπαθούν χρόνια και τους αντιμετωπίζουν λες και είναι οι χειρότεροι εγκληματίες του πλανήτη.\nΣυνεντεύξεις, κοινωνιολόγοι, ξανά και ξανά. Λες θέλω να υιοθετήσω ένα παιδί και τα βρίσκεις όλα βουνό. Είναι πάρα πολύ δύσκολο στην Ελλάδα με τη γραφειοκρατία και το τυπικό».


Βαφή μεταλλικών επιφανειών: Η απόλυτα εύκολη εργασία για να την κάνετε μόνος/η σας! - Isomat Home\nΒαφή μεταλλικών επιφανειών: Η απόλυτα εύκολη εργασία για να την κάνετε μόνος/η σας!\nHome / Blog / Βαφή μεταλλικών επιφανειών: Η απόλυτα εύκολη εργασία για να την κάνετε μόνος/η σας!\nΞεφλουδισμένο χρώμα στα κάγκελα της αυλής ή του μπαλκονιού σας; Έχετε βαρεθεί τα μεταλλικά έπιπλα της βεράντας, αλλά δεν είναι καιρός για να αγοράσετε καινούρια; Θέλετε να μετατρέψετε ένα παλιό αγαπημένο μεταλλικό κειμήλιο σε καινούριο;\nΜπορείτε να ανανεώσετε τις μεταλλικές σας επιφάνειες, απλά και οικονομικά, κάνοντας μόνοι σας τη βαφή! Η διαδικασία είναι εύκολη και τα άμεσα αποτελέσματα θα σας εντυπωσιάσουν!\nΔιαλέξτε την επιφάνεια που επιθυμείτε να ανακαινίσετε και ακολουθήστε τις οδηγίες μας…\n√ Για να είναι διασκεδαστική η εργασία σας, προτείνουμε για αρχή να επιλέξετε ένα αντικείμενο με μεγάλες σχετικά επιφάνειες. Οι λεπτομέρειες σε μια αυλόπορτα ή τα κάγκελα του μπαλκονιού, απαιτούν μεγαλύτερο χρόνο και υπομονή και καλό θα ήταν να μη γίνονται σε συνθήκες με αφόρητη ζέστη.\n√ Βούρτσα (για τον καθαρισμό της επιφάνειας)\n√ Γυαλόχαρτο ή παλμικό τριβείο\n√ Πινέλο η ρολό (ιδανικά για βαφή μετάλλου)\n√ ISOLAC-RUST PRIMER\n√ ISOLAC-DUCO GLOSS (γυαλιστερό φινίρισμα) ή ISOLAC-DUCO SATIN (σατινέ φινίρισμα)\n√ SM-21 (για εφαρμογή με ρολό) ή SM-22 (για εφαρμογή με πιστόλι airless)\nΌπως θα δείτε, η διαδικασία είναι παρόμοια με τη βαφή ξύλινων επιφανειών. Όσοι, λοιπόν, εφαρμόσατε τις οδηγίες μας και ανακαινίσατε το ξύλινο έπιπλό σας, έχετε αποκτήσει μια χρήσιμη εμπειρία και για αυτήν την εφαρμογή!\nΈχετε προμηθευτεί τα κατάλληλα υλικά και έχετε επιλέξει την επιφάνεια που θα βάψετε; Μπορείτε να ξεκινήσετε!\n√ Επιλέξτε να βάψετε σε εξωτερικούς χώρους, σε μέρες με ήλιο, για να μπορούν να στεγνώσουν γρήγορα οι βαμμένες επιφάνειες. Αν, παρ’ όλα αυτά, βάψετε σε κλειστούς χώρους, θα πρέπει να φροντίσετε για τον καλό αερισµό τους.\nΠροετοιμασία για τη βαφή: καθαρισμός και αστάρωμα της μεταλλικής επιφάνειας\nΓια να προετοιμάσουμε κατάλληλα την επιφάνειά μας, την καθαρίζουμε πολύ καλά με μια βούρτσα, ώστε να είναι στεγνή και απαλλαγμένη από σκουριές, λίπη, σαθρά υλικά, βαφές, σκόνες κλπ.\nΣτη συνέχεια, λειαίνουμε την επιφάνεια µε το κατάλληλο γυαλόχαρτο. Για τη σωστή επιλογή της διαβάθμισης του γυαλόχαρτου συμβουλευτείτε το κατάστημα από το οποίο θα προμηθευτείτε τα εργαλεία σας.\nΦροντίζουμε με το τρίψιμο να απομακρύνουμε, όσο μπορούμε, τυχόν σκουριές, αλλά και να δημιουργήσουμε ένα σχετικά υγιές υπόστρωμα για να μπορέσουν να εφαρμοστούν καλύτερα τα υλικά μας.\nΕφόσον έχουμε εξομαλύνει τις ανωμαλίες του υποστρώματος και έχουμε επιτύχει το επιθυμητό αποτέλεσμα, καθαρίζουμε και πάλι την επιφάνεια, απομακρύνοντας τη σκόνη.\n√ Για να έχουμε ένα πολύ λείο αποτέλεσμα, αλλά και για να απλοποιήσουμε τη διαδικασία του τριψίματος, ειδικά σε μεγάλες επιφάνειες, μπορούμε να χρησιμοποιήσουμε ένα παλμικό τριβείο (ειδικό ηλεκτρικό εργαλείο τριψίματος).\nΑκολουθεί το αστάρωμα της επιφάνειας με το αντισκωριακό αστάρι για µεταλλικές επιφάνειες ISOLAC RUST-PRIMER. Το ISOLAC RUST-PRIMER εφαρµόζεται µε πινέλο ή ρολό, σε ένα ή δύο χέρια, αραιωµένο 5-10% µε το ειδικό διαλυτικό SM-21 ή SM-22. Η δεύτερη στρώση ακολουθεί αφού στεγνώσει πλήρως η πρώτη, µετά από περίπου 8 ώρες ή την επόμενη ημέρα.\n√ Για να επιτύχουμε καλύτερη εφαρμογή του τελικού χρώματος, προτείνουμε, όταν στεγνώσει και η δεύτερη στρώση, να λειανθεί και πάλι η επιφάνεια με γυαλόχαρτο.\nDIY: Βαφή μεταλλικής επιφάνειας\nΈχετε ολοκληρώσει την προετοιμασία της επιφάνειας και είστε έτοιμοι να βάψετε! Το πιο δημιουργικό κομμάτι της διαδικασίας ξεκινάει! Επιλέξτε μία από τις επιλεγμένες αποχρώσεις του συστήματος χρωματισμού ΙSOMAT COLOR SYSTEM και πιάστε το πινέλο!\nΚι επειδή το καλό αποτέλεσμα το οφείλουμε και στα καλά υλικά, είναι σημαντικό να επιλέξετε μία βαφή υψηλής ποιότητας, με αυξημένη σκληρότητα και γυαλάδα, όπως το ντουκόχρωµα ISOLAC-DUCO.\nΕφαρµόζουµε το ISOLAC-DUCO με πινέλο ή ρολό, σε δύο στρώσεις, αραιωµένο έως 5% µε το ειδικό διαλυτικό SM-21 ή SM-22. Η δεύτερη στρώση ακολουθεί αφού στεγνώσει πλήρως η πρώτη, μετά από περίπου 24 ώρες.\n√ Αφαιρέστε όσο το δυνατόν περισσότερο υλικό από τα εργαλεία, πριν τον καθαρισµό τους. Καθαρίστε τα εργαλεία, αµέσως µετά τη χρήση τους, µε το ειδικό διαλυτικό SM-21 ή SM-22.\nΗ εργασία σας ολοκληρώθηκε και είμαστε σίγουροι ότι η επιφάνειά σας έγινε σαν καινούρια! Το διασκεδάσατε τόσο που δεν θέλετε να αφήσετε το πινέλο; Αυξήστε το επίπεδο δυσκολίας και δοκιμάστε να βάψετε τα έπιπλα ή τα κάγκελα της βεράντας σας με το αποτέλεσμα να σας αποζημιώνει κάθε φορά!


Shangri-La Eros, New Delhi, Νέο Δελχί | Hotels.com\nΞενοδοχείο πολυτελείας με πλήρως εξοπλισμένο σπα που συνδέεται με ένα εμπορικό κέντρο, κοντά σε India Gate (το εθνικό μνημείο της Ινδίας)\n19, Ashoka Road, Νέο Δελχί, 110001, Delhi N.C.R, Ινδία\n9,2.Τέλειο.464 επαληθευμένα σχόλια πελατών Hotels.comΌλα τα σχόλιά μας προέρχονται από πραγματικούς πελάτες που έχουν μείνει στο κατάλυμα.\nThe gym was shut on Monday’s but not mentioned anywhere on their website nor yours.Room…\nUnprofessional front desk, restaurants that make you feel unwelcome. Poorly maintained…\nΑυτό το κατάλυμα επιβεβαιώνει ότι εφαρμόζει τις πρακτικές απολύμανσης και καθαρισμού που προτείνονται από τα παρακάτω υγειονομικά πρωτόκολλα: Πρόγραμμα Shangri-La Cares (Shangri-La) και COVID-19 Guidelines (ΠΟΥ).\nΝέο Δελχί - Επιχειρηματικό Κέντρο Connaught Place\nIndia Gate (το εθνικό μνημείο της Ινδίας) - 20 λεπτά περπάτημα\nΠροεδρικό Μέγαρο Rashtrapati Bhavan - 32 λεπτά περπάτημα\nΚήπος Lodhi - 3,8 χλμ.\nJama Masjid (τζαμί) - 4,3 χλμ.\nChandni Chowk (αγορά) - 5 χλμ.\nΚόκκινο Φρούριο - 5,7 χλμ.\nΤάφος του Χουμαγιούν - 6,4 χλμ.\nΝαός Swaminarayan Akshardham - 9,8 χλμ.\nΝαός του Λωτού - 13,3 χλμ.\nQutub Minar (μιναρές) - 13,9 χλμ.\nΔιεθνές Αεροδρόμιο Ίντιρα Γκάντι (Del) - 38 λεπτά με αμάξι\nΣταθμός Tilak Bridge του Νέου Δελχί - 4 λεπτά με αμάξι\nΣταθμός Shivaji Bridge του Νέου Δελχί - 5 λεπτά με αμάξι\nΣταθμός Patel Chowk - 10 λεπτά περπάτημα\nΣταθμός Central Secretariat - 14 λεπτά περπάτημα\nΣταθμός Rajiv Chowk - 18 λεπτά περπάτημα\nΓια να κανονίσετε το check-in σας, επικοινωνήστε με το κατάλυμα τουλάχιστον 24 ώρες πριν από την άφιξη, χρησιμοποιώντας τις πληροφορίες στην επιβεβαίωση κράτησης. Οι επισκέπτες που προγραμματίζουν να φτάσουν εκτός των κανονικών ωρών check-in πρέπει να επικοινωνήσουν εκ των προτέρων με το κατάλυμα για οδηγίες σχετικά με το check-in. Ο θυρωρός ή το προσωπικό της ρεσεψιόν υποδέχονται τους επισκέπτες κατά την άφιξη. Για να εγγραφούν σε αυτό το κατάλυμα, οι πελάτες που είναι πολίτες της Ινδίας πρέπει να προσκομίσουν έγκυρο δελτίο ταυτότητας με φωτογραφία που εκδίδεται από την Κυβέρνηση της Ινδίας. Οι ταξιδιώτες που δεν είναι πολίτες της Ινδίας πρέπει να προσκομίσουν έγκυρο διαβατήριο και βίζα.\nΣτους πελάτες που κάνουν κράτηση με πρωινό παρέχεται πρωινό για πελάτες ηλικίας 12 ετών και άνω.\nΟι επισκέπτες μπορούν να απολαύσουν θεραπείες περιποίησης στο CHI, The Spa, το πλήρως εξοπλισμένο σπα σε αυτό το ξενοδοχείο. Οι υπηρεσίες του σπα περιλαμβάνουν βαθύ μασάζ ιστού, σουηδικό μασάζ, ταϊλανδέζικο μασάζ και θεραπείες περιποίησης προσώπου. Προσφέρεται μία σειρά από θεραπείες περιποίησης, οι οποίες περιλαμβάνουν αρωματοθεραπεία, θεραπείες της Αγιουρβέδα και ρεφλεξολογία. Το σπα είναι εξοπλισμένο με σάουνα, μπανιέρα υδρομασάζ και χαμάμ.\nTamra - Αυτό το μέρος (εστιατόριο με μπουφέ) έχει τοπική και διεθνή κουζίνα και σερβίρει πρωινό, μεσημεριανό και βραδινό. Οι επισκέπτες μπορούν να απολαύσουν ποτά στο μπαρ.\nMister Chai - Αυτό το μέρος (καφετέρια) έχει κουζίνα φιούζιον και σερβίρει πρωινό, μεσημεριανό και βραδινό. Οι επισκέπτες μπορούν να απολαύσουν ποτά στο μπαρ. Ανοιχτό καθημερινά\nSorrento - Με θέα στον κήπο, αυτό το μέρος (πολυτελές εστιατόριο) έχει ιταλική κουζίνα και σερβίρει μεσημεριανό και βραδινό. Οι επισκέπτες μπορούν να παραγγείλουν ποτά στο μπαρ και να απολαύσουν το γεύμα τους έξω (αν το επιτρέπει ο καιρός). Ανοιχτό καθημερινά\nShang Palace - Με θέα στον κήπο, αυτό το μέρος (πολυτελές εστιατόριο) έχει κινέζικη κουζίνα και σερβίρει μεσημεριανό και βραδινό. Οι επισκέπτες μπορούν να παραγγείλουν ποτά στο μπαρ και να απολαύσουν το γεύμα τους έξω (αν το επιτρέπει ο καιρός). Ανοιχτό καθημερινά\nGrappa - Αυτό το μέρος (μπαρ) έχει μεσογειακή κουζίνα. Ανοιχτό καθημερινά\nΠροσφέρεται πρωινό σε μπουφέ με επιπλέον χρέωση 2451 INR για ενήλικες και 1226 INR για παιδιά (περίπου)\nΗ υπηρεσία μεταφοράς με το λεωφορειάκι αεροδρομίου παρέχεται με επιπλέον χρέωση 3150 INR ανά δωμάτιο (απλή διαδρομή)\nΠροσφέρει το Shangri-La Eros, New Delhi δωρεάν ακύρωση και πλήρη επιστροφή χρημάτων;\nΝαι, το κατάλυμα (Shangri-La Eros, New Delhi) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Shangri-La Eros, New Delhi;\nΠροσφέρεται στάθμευση στον χώρο του καταλύματος (Shangri-La Eros, New Delhi);\nΥπάρχει πισίνα σε αυτό το κατάλυμα (Shangri-La Eros, New Delhi);\nΕπιτρέπονται κατοικίδια σε αυτό το κατάλυμα (Shangri-La Eros, New Delhi);\nΠοιες ώρες πραγματοποιείται το check-in και το check-out σε αυτό το κατάλυμα (Shangri-La Eros, New Delhi);\nΏρα έναρξης check-in: 2 μ.μ., ώρα λήξης check-in: 1 μ.μ.. Ισχύει χρέωση για check-in νωρίς (το ποσό ενδέχεται να διαφέρει, βάσει διαθεσιμότητας). Το check-out πραγματοποιείται έως 12 το μεσημέρι. Υπάρχει δυνατότητα για check-out αργά έναντι χρέωσης (βάσει διαθεσιμότητας). Γρήγορο check-in και check-out και ανέπαφο check-in και check-out είναι διαθέσιμα.\nΥπάρχουν εστιατόρια σε αυτό το κατάλυμα (Shangri-La Eros, New Delhi) ή στη γύρω περιοχή;\nΝαι, υπάρχουν 3 εστιατόρια στο κατάλυμα, όπου μπορείτε να απολαύσετε γεύματα σε ανοιχτό χώρο, τοπική και διεθνή κουζίνα και θέα στον κήπο. Μερικά κοντινά εστιατόρια είναι τα εξής: Sorrento (4 λεπτά με τα πόδια), eau de Monsoon (5 λεπτά με τα πόδια) και Spice Route (7 λεπτά με τα πόδια).\nΠροσφέρει υπηρεσία μεταφοράς με λεωφορειάκι από και προς το αεροδρόμιο αυτό το κατάλυμα (Shangri-La Eros, New Delhi);\nΝαι, προσφέρεται λεωφορειάκι για μεταφορά από και προς το αεροδρόμιο. Η χρέωση είναι 3150 INR ανά δωμάτιο (απλή διαδρομή).\nΠοιες δραστηριότητες είναι διαθέσιμες στο Shangri-La Eros, New Delhi και στη γύρω περιοχή;\nΤο Shangri-La Eros, New Delhi διαθέτει πλήρως εξοπλισμένο σπα, εξωτερική πισίνα, κέντρο ευεξίας/γυμναστήριο ανοιχτό όλο το 24ωρο και κήπο.\nΤαξίδι 2 διανυκτερεύσεων, Ιουλ 1, 2021\naviral, Ταξίδι 2 διανυκτερεύσεων, Ιουν 11, 2021\nAnkur, Επαγγελματικό ταξίδι 3 διανυκτερεύσεων, Απρ 13, 2021\nGourchand, Επαγγελματικό ταξίδι 1 διανυκτέρευσης, Απρ 11, 2021\nChitra, Οικογενειακό ταξίδι 2 διανυκτερεύσεων, Απρ 5, 2021\nAmazing breakfast! One of the best among 5 star hotels in Delhi\nZrinka, Ταξίδι 2 διανυκτερεύσεων, Απρ 4, 2021\nIt took inordinately long for check in. Even the scanning machine was inoperative to take copy of my identity card.\nIndrajit, Επαγγελματικό ταξίδι 1 διανυκτέρευσης, Μαρ 21, 2021


Αρνάκι του σεφ | κουζινα , συνταγες , κρέας | womenonly.gr\nΑρνάκι του σεφ\nΜόνο με την εμφάνισή του, θα κλέψει τις εντυπώσεις!\n14 κομμάτια άκοπα αρνίσια παϊδάκια\n1 1/2 φλιτζ. ζωμό κρέατος\n4-5 καλαμπόκια κινέζικα\nειδικό σπάγκο για φούρνο\nσκουφάκια χάρτινα για το γαρνίρισμα\nΖητάμε από το χασάπη να μας κόψει από τις δύο μεριές του αρνιού τα παϊδάκια και να τα σπάσει λίγο στο κάτω μέρος, ούτως ώστε να μπορούμε να τα λυγίσουμε.\nΓια να δώσουμε κυκλικό σχήμα, χαράζουμε ελαφρά το κομμάτι του κρέατος από την εσωτερική μεριά ανάμεσα στα κόκαλα, έτσι ώστε να γίνει εύκαμπτο.\nΛυγίζουμε τα κομμάτια με το ψαχνό προς τα μέσα και τα δένουμε μαζί με τον ειδικό σπάγκο, ώστε να σχηματιστεί ένας κύκλος σα στέμμα. Ξεφλουδίζουμε τα κρεμμύδια, τα καρότα, τα πλένουμε, τα σκουπίζουμε με απορροφητικό χαρτί κουζίνας και τα κόβουμε στη μέση. Πλένουμε τα κολοκυθάκια, τα σκουπίζουμε με απορροφητικό χαρτί κουζίνας και τα κόβουμε σε χοντρές φέτες.\nΑλείφουμε το κρέας με το βιτάμ, το αλατοπιπερώνουμε και το βάζουμε σε ένα ταψί ελαφρά λαδωμένο, στο οποίο έχουμε στρώσει μία λαδόκολλα. Προσθέτουμε τα κομμένα λαχανικά και τα περιχύνουμε με το κρασί και το ζωμό. Σκεπάζουμε το ταψί με λαδόκολλα και αλουμινόχαρτο και ψήνουμε στον προθερμασμένο φούρνο, για 40 λεπτά.\nΚατόπιν, βγάζουμε τη λαδόκολλα και το αλουμινόχαρτο και το αφήνουμε στο φούρνο για 15 λεπτά, έως ότου ροδίσει. Αφού ψηθεί, βγάζουμε το κρέας προσεκτικά από το ταψί, το βάζουμε σε μία πιατέλα και το σερβίρουμε με τα ψητά λαχανικά.\nΓαρνίρουμε, βάζοντας στην άκρη από κάθε παϊδάκι, ένα χάρτινο σκουφάκι.\nΤα σκουφάκια μπορούμε να τα βρούμε σε σούπερ μάρκετ ή σε μαγαζιά με εξοπλισμό κουζίνας\nTο κατάλληλο κρασί: Κόκκινο Νάουσας.\nΦιλέτα τυλιχτά με μπέικον


Intrakat: Ξεκινά την κατασκευή σιδηροδρομικού έργου €66,5 εκατ. - ERGON blog\nIntrakat: Ξεκινά την κατασκευή σιδηροδρομικού έργου €66,5 εκατ.\nΤη Σύμβαση για το σιδηροδρομικό έργο "Κατασκευή τετραπλού σιδηροδρομικού διαδρόμου στο τμήμα Έξοδος Σ.Σ. Αθηνών (Σ.Σ.Α.) – Τρεις Γέφυρες, με υπογειοποίηση στην περιοχή Σεπολίων" υπέγραψε σήμερα η Intrakat με την ΕΡΓΟΣΕ.\n* Της ουσιαστικής ενοποίησης του συνόλου της έκτασης της οδού, που μέχρι σήμερα είναι διαχωρισμένη από το "φράγμα" του σιδηροδρόμου.\nΗ απόδοση της αποδεσμευμένης έκτασης στους κατοίκους, με εμπλουτισμό της με "χρήσεις γειτονιάς", με σημαντική αύξηση του πρασίνου και με οργάνωση του αστικού εξοπλισμού, α συμβάλλει καθοριστικά στην ουσιαστική ποιοτική αναβάθμιση όλων των γύρω περιοχών της Αθήνας.\nLabels ΑΘΗΝΑ, ΣΙΔΗΡΟΔΡΟΜΙΚΑ ΕΡΓΑ, ΣΙΔΗΡΟΔΡΟΜΙΚΟ ΔΙΚΤΥΟ, ΥΠΟΔΟΜΕΣ\nIntrakat: Ξεκινά την κατασκευή σιδηροδρομικού έργου €66,5 εκατ. Reviewed by ERGON blog on Νοεμβρίου 18, 2018 Rating: 5


Παναθηναϊκός – ΑΕΚ: Αθηναϊκό ντέρμπι στη Λεωφόρο – 24ωρο\nΕπιστροφή στη δράση για την Superleague -μετά τη διακοπή για τους αγώνες μπαράζ της Εθνικής Ελλάδας- και μάλιστα με ιδανικό τρόπο. Ο Παναθηναϊκός υποδέχεται την ΑΕΚ, στη μεγάλη… αθηναϊκή “μάχη” για την 11η «στροφή» του πρωταθλήματος.\nΤα προβλήματα για τις δυο ομάδες δεν λείπουν, αλλά -πέρα από το γόητρο- θέλουν το “τρίποντο” για τους δικούς τους λόγους.\nΜια ακόμα “ψυχολογική ένεση” θέλουν οι “πράσινοι”\nΟ Παναθηναϊκός παραμένει σε κρίσιμη οικονομική κατάσταση και θέλει τη νίκη κόντρα στην ΑΕΚ, προκειμένου να διατηρηθεί όσο πιο ψηλά γίνεται η ψυχολογία των παικτών, αλλά και του κόσμου.\nΕκτός έδρας το “τριφύλλι” δεν έχει ακόμα νίκη στη Superleague, αλλά στη λεωφόρο τα πράγματα είναι αλλιώς. Οι “πράσινοι” θέλουν να πάρουν δύναμη από τον κόσμο τους και να νικήσουν και την Ένωση, μετά τον Ολυμπιακό.\nΟ Μαρίνος Ουζουνίδης δεν θα έχει ούτε σε αυτή τη “μεγάλη” αναμέτρηση τον Αντρές Τσάβες κι έτσι αναμένεται να παρατάξει τον Παναθηναϊκό με ανάλογο τρόπο, όπως κόντρα στον Ολυμπιακό.\nΠαναθηναϊκός – ΑΕΚ: Με αυτούς πάει στο ντέρμπι ο Ουζουνίδης\nΟ Βλαχοδήμος θα υπερασπιστεί την εστία των γηπεδούχων, έχοντας μπροστά του τους Κουλιμπαλί, Μολέδο, Κολοβέτσιο και Χουλτ.\nΣτη μεσαία γραμμή αναμένεται να βρεθούν οι Κουρμπέλης και Σιλά, ενώ μπροστά τους θα αγωνιστεί ο Χίλιεμαρκ. Στις πτέρυγες και μεσοεπιθετικά αναμένεται να τοποθετηθούν οι Βιγιαφάνιες και Λουντ, ενώ ο Μόλινς θα τοποθετηθεί στην κορυφή της επίθεσης.\nΜε μεγάλα προβλήματα και στόχο το “τρίποντο” η ΑΕΚ\nΑπ’ την άλλη, η ΑΕΚ είδε τον Ολυμπιακό να την “πιάνει” στην κορυφή του βαθμολογικού πίνακα και δεν θέλει να αφήσει βαθμούς στη Λεωφόρο, σε μια αγωνιστική όπου ο “συγκάτοικος’ Ατρόμητος παίζει στην έδρα του 4ου ΠΑΟΚ.\nΗ ΑΕΚ “πήρε” τα δυο πρώτα ντέρμπι της σεζόν με Ολυμπιακό και ΠΑΟΚ και θέλει να.. τριτώσει το καλό κόντρα στον Παναθηναϊκό, που στην έδρα του αποδεικνύεται… σκληρό καρύδι.\nΗ Ένωση όμως πλέον μπαίνει σε μια.. νέα εποχή, χωρίς τους τραυματίες, Μάνταλο και Γιόχανσον! Ο Μανόλο Χιμένεθ όμως καλείται να βρει τις λύσεις -τουλάχιστον μέχρι τη μετεγγραφική περίοδο του Ιανουαρίου- και να κρατήσει την ομάδα στις κορυφαίες θέσεις.\nΠαναθηναϊκός – ΑΕΚ: Με… νέα «όπλα» η αποστολή του Χιμένεθ\nΟ Ισπανός τεχνικός όμως έχει και κάποια νέα πρόσωπα στην αποστολή της ΑΕΚ, αφού συμπεριέλαβε στους “εκλεκτούς” του τους Τσιγκρίνσκι, Κονέ και Μπάρκα. Να μην ξεχνάμε πως στο συγκεκριμένο παιχνίδι δεν θα παίξει ο τιμωρημένος Αραούχο.\nΗ ενδεκάδα της Αεκ πλέον αποτελεί έναν.. γρίφο. Πιθανότατα όμως ο Χιμένεθ αναμένεται να τοποθετήσει στο τέρμα τον Ανέστη και στην αμυντική τριπλέτα τους Τσόσιτς-Βράνιες μαζί με έναν εκ των Μπακάκη ή Λαμπρόπουλου.\nΣε περίπτωση που αγωνιστεί ο Μπακάκης, τότε Γκάλο και Λόπες θα αναλάβουν τις πλευρές. Σιμόες και Γαλανόπουλος θα αποτελέσουν το νέο δίδυμο στα χαφ, ενώ ο Μπακασέτας βρεθεί μπροστά τους και πίσω από τους προωθημένους Λιβάγια και Χριστοδουλόπουλο.


Τουλάχιστον 40 μεταλλωρύχοι παγιδεύτηκαν σε χρυσωρυχείο\nΔημοσίευση: 27 Νοε 2020 12:20\nΤουλάχιστον 40 μεταλλωρύχοι, που εργάζονταν παράνομα, έχουν παγιδευτεί έπειτα από κατολίσθηση που σημειώθηκε σε εγκαταλειμμένο χρυσωρυχείο στη Ζιμπάμπουε, ανακοίνωσε χθες η Εθνική Ομοσπονδία Μεταλλωρύχων.\nΤο ατύχημα αυτό σημειώθηκε προχθές το βράδυ στην πόλη Μπιντούρα, η οποία βρίσκεται σε απόσταση περίπου 70 χιλιομέτρων βόρεια της πρωτεύουσας Χαράρε, δήλωσε ο αξιωματούχος της ομοσπονδίας Ουέλινγκτον Τακαβαράσα.\nΛόγω έλλειψης απασχόλησης στη Ζιμπάμπουε, όπου η ανεργία προσεγγίζει το 90%, πολλοί άνδρες επιβιώνουν εργαζόμενοι σε εγκαταλειμμένα ορυχεία ή διεισδύοντας παράνομα σε ορυχεία που εξακολουθούν να τελούν υπό εκμετάλλευση. Τα δυστυχήματα είναι συχνά. Τον Φεβρουάριο του 2019 τουλάχιστον 24 μεταλλωρύχοι, που εργάζονταν παράνομα, έχασαν τη ζωή τους μέσα σε σήραγγες εγκαταλειμμένου ορυχείου που πλημμύρισαν έπειτα από καταιγίδες στο κεντρικό τμήμα της Ζιμπάμπουε. Επίσης τον Μάιο της ίδιας χρονιάς, τουλάχιστον εννέα έχασαν τη ζωή τους από εκρήξεις σε χρυσωρυχείο στην Μαζόουε, στο βόρειο τμήμα της χώρας.


Στη δέκατη θέση η Ελλάδα στην λίστα εξαθλίωσης – economist.gr\nΣτη δέκατη θέση η Ελλάδα στην λίστα εξαθλίωσης\n- 29/04/2014\tΙνστιτούτο Cato\nΝέα αρνητική διεθνή «αναγνώριση» πέτυχε η Ελλάδα η οποία κατατάσσεται πλέον στη λίστα των δέκα χωρών με τη μεγαλύτερη εξαθλίωση παγκοσμίως. Τα δυσάρεστα νέα έρχονται από το αμερικανικό Ινστιτούτο Cato και προέκυψαν από την έρευνα ανάλυσης δεδομένων του 2013.\nΗ Βενεζουέλα βρίσκεται στην κορυφή του παγκόσμιου πίνακα εξαθλίωσης σύμφωνα με τα στοιχεία του Cato, με δεύτερο το Ιράν και τρίτη τη Σερβία. Τέταρτη έρχεται η Αργεντινή και ακολουθούν κατά σειρά η Τζαμάικα, η Αίγυπτος, η Ισπανία, η Νότια Αφρική, η Βραζιλία και τέλος η Ελλάδα.\nΟι συνολικά 90 χώρες που περιλαμβάνονται στον “δείκτη δυστυχίας” επιλέχθηκαν με βάση τα δεδομένα του Economist Intelligence Unit και αναλύθηκαν από τον καθηγητή Steve Hanke του πανεπιστημίου Johns Hopkins.Ο τύπος που χρησιμοποιήθηκε για την κατάρτιση του καταλόγου αφορά τον πληθωρισμό, τα επιτόκια δανεισμού, τα ποσοστά ανεργίας και τη μείωση του κατά κεφαλήν ΑΕΠ από έτος σε έτος.\nΟ πληθωρισμός είναι ο σημαντικότερος παράγοντας που μαστίζει τρεις από τις τέσσερις κορυφαίες χώρες που παρατίθενται. Για την Ελλάδα, ο παράγοντας που υπήρξε καθοριστικός στη διαμόρφωση της θέσης της στη λίστα ήταν η ανεργία.\nΑναλυτικά ο κατάλογος με τις 90 χώρες που παρουσιάζονται στην Έκθεση:\nPrevious Previous post: Επαφή ανηλίκων με υπηρεσίες ψυχικής υγείας και κοινωνικής πρόνοιας\nNext Next post: Γιατί δεν μιλάει κανείς συγκεκριμένα για το χρέος;


Κόλτσης: «Πολύ μεγάλη η νίκη του Απόλλωνα»\nΔευτέρα 23 Νοεμβρίου 2015 12:30\nΤο πρώτο διπλό του Απόλλωνα Σμύρνης στη φετινή Β’ Εθνική είναι γεγονός. Το 1-2 επί του Ολυμπιακού Βόλου είναι ένα σπουδαίο αποτέλεσμα και αυτό υπογράμμισε και ο Γιώργος Κόλτσης.\nΟ συνεργάτης του Μπάμπη Τεννέ μίλησε εκ μέρους του τεχνικού της «Ελαφράς Ταξιαρχίας» στη συνέντευξη Τύπου τονίζοντας τα ακόλουθα: «Είχαμε σήμερα να αντιμετωπίσουμε μία πάρα πολύ καλή ομάδα, σε μία πάρα πολύ δύσκολη έδρα. Είχαμε προετοιμαστεί όλη την εβδομάδα, πιστεύαμε ότι μπορούσαμε να πάρουμε το θετικό αποτέλεσμα και έτσι έγινε. Μία πολύ μεγάλη νίκη για την ομάδα και πιστεύω πως κατά διαστήματα παίξαμε και πάρα πολύ καλό ποδόσφαιρο. Συγχαρητήρια στα παιδιά για την μεγάλη προσπάθεια που έκαναν και τη νίκη που πέτυχαν. Εύχομαι καλή συνέχεια στην ομάδα του Ολυμπιακού Βόλου και στον κ. Σούλη Παπαδόπουλου».\nΑκολούθως, σε ερώτηση για το αν έχει ανέβει η αυτοπεποίθηση στον Απόλλωνα από τις συνεχόμενες νίκες ο Κόλστης υποστήριξε: «Σίγουρα, όταν έρχονται τα θετικά αποτελέσματα και η ψυχολογία των ποδοσφαιριστών είναι καλύτερη και υπάρχει μια εφορία στην ομάδα και σε όλους όσους την απαρτίζουν. Αυτό πραγματικά συνέβη τις τελευταίες αγωνιστικές και φαίνεται νομίζω και στο γήπεδο».\nΑπό πλευράς «κυανόλευκων», τους ποδοσφαιριστές των νικητών εκπροσώπησε ο Στέργιος Ψιάνος, ο οποίος με τη σειρά δήλωσε τα εξής: «Ήταν ένα δύσκολο παιχνίδι που το θέλανε πολύ και οι δύο ομάδες. Νομίζω ότι μπήκαμε δυνατά και δείξαμε από την αρχή ότι θέλαμε περισσότερο το παιχνίδι. Είχαμε στο πρώτο ημίχρονο κάποιες καλές ευκαιρίες. Δυστυχώς, δεν πετύχαμε γκολ, αυτό ήρθε στην επανάληψη. Από εκεί και πέρα είχαμε, κάποια κενά διαστήματα, όπως τη στιγμή που δεχθήκαμε το γκολ, αλλά η ομάδα είχε ψυχή. Είμαστε όλοι μαζί κι αυτό φάνηκε στη συνέχεια. Θέλω να αφιερώσω τη νίκη στον Αλμπάνη και ελπίζω να είναι σύντομα κοντά μας. Θέλω να ευχηθώ καλή τύχη στον Ολυμπιακό Βόλου και δύναμη σε εμάς για τη συνέχεια».


Συχνές Ερωτήσεις και Απαντήσεις (F.A.Q.) για το καταγραφικό θερμοκρασίας μιας χρήσεως TL-CC1 - Επιστημονικές Επιχειρήσεις ΕΠΕ\nΣυχνές Ερωτήσεις και Απαντήσεις (F.A.Q.)\nγια το καταγραφικό μιας χρήσεως TL-CC1\nΠρίν την χρήση του προϊόντος διαβάστε τις οδηγίες χρήσης του. Παρακάτω θα βρείτε απαντήσεις σε βασικά ερωτήματα ώστε να σας βοηθήσουν στην καλύτερη χρήση του. Για οποιαδήποτε απορία ή αμφιβολία μην διστάσετε να επικοινωνήσετε με το τμήμα τεχνικής υποστήριξης της εταιρείας μας τηλεφωνικά ή μεσω email.\nΠΡΕΠΕΙ ΝΑ ΠΡΟΓΡΑΜΜΑΤΙΣΩ ΤΟ ΚΑΤΑΓΡΑΦΙΚΟ TL-CC1 ΠΡΙΝ ΤΟ ΧΡΗΣΙΜΟΠΟΙΗΣΩ;\nΤο καταγραφικό έρχεται προρυθμισμένο από το εργοστάσιο με τις ρυθμίσεις που αναγράφονται στο εγχειρίδιο χρήσης του. Εάν οι ρυθμίσεις αυτές σας καλύπτουν, τότε δεν χρειάζεται να το προγραμματίσετε. Εάν δεν σας ικανοποιούν οι εργοστασιακές ρυθμίσεις ή θέλετε να προσθέσετε την επωνυμία της εταιρείας σας ώστε να εμφανίζεται στη τελική αναφορά (report) pdf που θα δει ο παραλήπτης τότε θα πρέπει να το προγραμματίσετε.\nΜΠΟΡΩ ΝΑ ΤΟ ΠΡΟΓΡΑΜΜΑΤΙΣΩ ΠΟΛΛΕΣ ΦΟΡΕΣ;\nΜπορείτε να το προγραμματίσετε όσες φορές θέλετε πριν το ενεργοποιήσετε για καταγραφή. Μετά την ενεργοποίηση του για την έναρξη της καταγραφής μετρήσεων δεν μπορεί πλέον να ξαναπρογραμματισθεί.\nΠΡΕΠΕΙ ΝΑ ΤΟ ΕΝΕΡΓΟΠΟΙΗΣΩ ΧΕΙΡΟΚΙΝΗΤΑ ΓΙΑ ΝΑ ΑΡΧΙΣΗ ΝΑ ΚΑΤΑΓΡΑΦΕΙ;\nΝΑΙ. Το καταγραφικό δεν ξεκινάει αυτόματα την καταγραφή μέσω προγραμματισμού ή άλλης διαδικασίας. Πρέπει να το ενεργοποιήσετε χειροκίνητα πατώντας το πλήκτρο START/STOP για 2 sec σύμφωνα με τις οδηγίες χρήσης. ΠΡΟΣΟΧΗ: Ακόμα και εάν έχετε προγραμματίσει χρονική καθυστέρηση της έναρξης θα πρέπει να κάνετε την ενεργοποίηση χειροκίνητα.\nΠΩΣ ΒΕΒΑΙΩΝΟΜΑΙ ΟΤΙ ΤΟ ΚΑΤΑΓΡΑΦΙΚΟ ΕΙΝΑΙ ΕΝΕΡΓΟΠΟΙΗΜΕΝΟ ΚΑΙ ΚΑΤΑΓΡΑΦΕΙ;\nΌταν το καταγραφικό ενεργοποιηθεί η ενδεικτική λυχνία LED "OK" αναβοσβήνει κάθε 2 δευτερόλεπτα με πράσινο χρώμα. ΠΡΟΣΟΧΗ: έαν αναβοσβήνει με πράσινο χρώμα τρεις φορές κάθε 5 δευτερόλεπτα τότε είναι σε κατάσταση αναμονής και χρειάζεται να το ενεργοποιήσετε πατώντας το πλήκτρο START/STOP για 2 sec σύμφωνα με τις οδηγίες χρήσης.\nΕΙΝΑΙ ΤΑ ΠΛΗΚΤΡΑ START/STOP & MARK ΑΦΗΣ;\nΟΧΙ. Τα πλήκτρα START/STOP & MARK πρέπει να πατηθούν για να λειτουργήσουν (θα καταλάβετε την πίεση του διακόπτη και το χαρακτηριστικό ήχο κλικ αυτού όταν πιεσθεί σωστά).\nΟ ΠΑΡΑΛΗΠΤΗΣ ΧΡΕΙΑΖΕΤΑΙ ΝΑ ΕΓΚΑΤΑΣΤΗΣΗ ΛΟΓΙΣΜΙΚΟ ΓΙΑ ΝΑ ΔΕΙ ΤΙΣ ΜΕΤΡΗΣΕΙΣ;\nΟΧΙ. Δεν χρειάζεται να εγκαταστήσει ειδικό λογισμικό ή drivers παρά μόνο να διαθέτει εγκατεστημένο πρόγραμμα που μπορεί να διαβάζει pdf αρχεία. Το μόνο που έχει να κάνει είναι να συνδέσει το καταγραφικό σε μια θύρα usb ενός υπολογιστή και να ανοίξει τον φάκελο του καταγραφικού που περιέχει την αναφορά (report) των μετρήσεων σε pdf αρχείο. Το καταγραφικό αναγνωρίζεται από τον υπολογιστή σαν αφαιρούμενο αποθηκευτικό μέσο.\nΟ ΠΑΡΑΛΗΠΤΗΣ ΧΡΕΙΑΖΕΤΑΙ ΝΑ ΣΤΑΜΑΤΗΣΕΙ ΤΗΝ ΚΑΤΑΓΡΑΦΗ ΠΡΙΝ ΤΟ ΣΥΝΔΕΣΗ ΣΕ ΥΠΟΛΟΓΙΣΤΗ;\nΔεν είναι απαραίτητο. Με την σύνδεση σε υπολογιστή, το καταγραφικό αυτόματα σταματάει την καταγραφή και δημιουργεί την αναφορά (report) σε αρχείο τύπου pdf.\nΠΟΥ ΘΑ ΒΡΩ ΤΟ ΠΙΣΤΟΠΟΙΗΤΙΚΟ ΒΑΘΜΟΝΟΜΗΣΗΣ ΤΟΥ ΚΑΤΑΓΡΑΦΙΚΟΥ;\nΤο πιστοποιητικό βαθμονόμησης είναι αποθηκευμένο στο ίδιο το καταγραφικό σε μορφή pdf (CERTIFICATE OF CONFORMITY.pdf) και μπορείτε να το δείτε εάν το συνδέσετε σε υπολογιστή. Οπότε είναι άμεσα προσπελάσιμο από οποιονδήποτε έχει στην κατοχή του το καταγραφικό.\nΜΠΟΡΟΥΝ ΤΑ ΔΕΔΟΜΕΝΑ ΤΟΥ ΚΑΤΑΓΡΑΦΙΚΟΥ ΝΑ ΑΛΛΟΙΩΘΟΥΝ;\nΟΧΙ. Τα δεδομένα και οτιδήποτε είναι αποθηκευμένο στο καταγραφικό (πιστοποιητικό, τελική αναφορά report) δεν μπορούν να διαγραφούν ή να τροποποιηθούν.\nΕΧΕΙ ΤΟ ΚΑΘΕ ΚΑΤΑΓΡΑΦΙΚΟ ΔΙΚΟ ΤΟΥ ΜΟΝΑΔΙΑΙΟ ΑΡΙΘΜΟ ΤΑΥΤΟΠΟΙΗΣΗΣ;\nΝΑΙ. Στο πίσω μέρος του κάθε καταγραφικού θα βρείτε το serial number (αριθμός σειράς) που είναι μοναδικό. Αυτό σας παρέχει την δυνατότητα ιχνηλασιμότητας της αποστολής προϊόντων και καταγραφικού αρκεί να έχετε αναγράψει το serial number στα συνοδευτικά έγγραφα αποστολής.\nΕπιστοφή στην σελίδα του προϊόντος ή δείτε τους καταλόγους προϊόντων: Καταγραφικά Rotronic | Προϊόντα Rotronic | Μέτρηση Θερμοκρασίας


Βήμα οκτάδας οι γυναίκες στο Μουντομπάσκετ - Ειδήσεις - νέα - Το Βήμα Online\nΒήμα οκτάδας οι γυναίκες στο Μουντομπάσκετ\nΗ Εθνική μπάσκετ γυναικών επικράτησε (57-52) του Καναδά και πλέον χρειάζεται νίκη με έναν πόντο στη σημερινή (16.30) αναμέτρηση με τη Λευκορωσία για να πραγματοποιήσει ένα όνειρο, το οποίο ως πέρυσι δεν τολμούσαν να κάνουν οι ελληνίδες μπασκετμπολίστριες: να προκριθούν στις οκτώ καλύτερες ομάδες του κόσμου στην παρθενική συμμετοχή τους σε Μουντομπάσκετ. Η ελληνική ομάδα θα μπορούσε μάλιστα να μην «καρδιοχτυπήσει», καθώς προηγήθηκε με διαφορά 8 πόντων (52-44 στο 36΄΄), αλλά οι Καναδές πλησίασαν σε απόσταση αναπνοής (53-52 στα 33΄΄).\nΗ Εθνική μπάσκετ γυναικών επικράτησε (57-52) του Καναδά και πλέον χρειάζεται νίκη με έναν πόντο στη σημερινή (16.30) αναμέτρηση με τη Λευκορωσία για να πραγματοποιήσει ένα όνειρο, το οποίο ως πέρυσι δεν τολμούσαν να κάνουν οι ελληνίδες μπασκετμπολίστριες: να προκριθούν στις οκτώ καλύτερες ομάδες του κόσμου στην παρθενική συμμετοχή τους σε Μουντομπάσκετ. Η ελληνική ομάδα θα μπορούσε μάλιστα να μην «καρδιοχτυπήσει», καθώς προηγήθηκε με διαφορά 8 πόντων (52-44 στο 36΄΄), αλλά οι Καναδές πλησίασαν σε απόσταση αναπνοής (53-52 στα 33΄΄). Τις κρίσιμες στιγμές όμως «μίλησαν» η Ολγα Χατζηνικολάου και η Πέλλυ Παπαμιχαήλ , οι οποίες συνυπέγραψαν τη δεύτερη νίκη της Εθνικής στη διοργάνωση της Τσεχίας με δύο βολές και ένα εύστοχο σουτ 7,5΄΄ και 14,4΄΄ αντιστοίχως πριν από τη λήξη.\n«Ομολογώ ότι δεν περιμέναμε πως θα φτάσουμε ως εδώ, ένα βήμα πριν από τα προημιτελικά, αφού είναι η πρώτη μας παρουσία σε Παγκόσμιο Πρωτάθλημα. Θα αποφασίσουμε τα ξημερώματα πώς θα παίξουμε με τη Λευκορωσία, αν θα ρισκάρουμε στην περιφέρεια ή μέσα στο καλάθι» σχολίασε ο ομοσπονδιακός τεχνικός κ. Κώστας Μίσσας γνωρίζοντας ότι η Λευκορωσία (3η στο Ευρωμπάσκετ 2007 και 4η το 2009) είναι ανώτερη και πιο έμπειρη ομάδα και ότι για να ολοκληρωθεί το «θαύμα» πρέπει να γίνει κατάθεση ψυχής στην Οστράβα.\nΗ σύνθεση της ελληνικής ομάδας: Καλέντζου 11 (5 ρ., 5\nασ.), Δημητράκου 3, Χατζηνικολάου 9 (6 ρ.), Καλτσίδου 7 (6 ρ., 5 ασ.), Μάλτση 11 (6 ρ.), Παπαμιχαήλ 12 (7 ρ.), Λύμουρα, Σωτηρίου 2, Μητροπούλου 2. Νέο ντέρμπι «αιωνίων» για τη διαιτησία\nΔύο εβδομάδες μετά την επιδεικτική απουσία τους από την κλήρωση της Α1 οι διοικητικοί ηγέτες της ΚΑΕ Ολυμπιακός κκ. Παναγιώτης και Γιώργος Αγγελόπουλος δημοσιοποίησαν χθες την επιστολή που απέστειλαν στον πρόεδρο της ΕΟΚ κ. Γιώργο Βασιλακόπουλο ζητώντας του να παρέμβει άμεσα ώστε «να υπάρξει πλήρης εξυγίανση στη διαιτησία και να αποκατασταθεί επιτέλους η τρωθείσα αξιοπιστία του πρωταθλήματος».\nΗ ΚΑΕ Ολυμπιακός ζήτησε «να αντικατασταθούν άμεσα τα σημερινά μέλη της ΚΕΔ από ανθρώπους εγνωσμένου κύρους και αδιάβλητου χαρακτήρα» και πρότεινε:\n1. Κατάργηση της κλήρωσης και ορισμό των διαιτητών. 2. Καθιέρωση διαδικασίας αξιολόγησης των διαιτητών με βάση απόλυτα συγκεκριμένη κλίμακα. 3. Δημοσιοποίηση της βαθμολογίας των διαιτητών, καθώς και της επιβολής τυχόν πειθαρχικών ποινών στους διαιτητές.\nΑπό την πλευρά της ΕΟΚ δεν υπήρξε επίσημη αντίδραση, η οποία ωστόσο ήλθε από τον τιμ μάνατζερ του ΠΑΟ κ. Μάνο Παπαδόπουλο : «Ο Παναθηναϊκός συμφωνεί απόλυτα με την κατάργηση της ΚΕΔ.Προτείνει μάλιστα, αφού θα αντικατασταθεί η κλήρωση με ορισμό, τον ορισμό να αναλάβει πλέον η ΚΑΕ Ολυμπιακός, μήπως επιτέλους σταματήσουν και όλες αυτές οι αστειότητες!Τι άλλο να πούμε;». * Στον προκριματικό γύρο του Εurocup ο Αρης αντιμετωπίζει σήμερα (18.00) τη βουλγαρική Ακαντέμικ στη Σόφια.


Σχεδόν έτοιμο το αμερικανικό πλοίο στο οποίο θα γίνει η καταστροφή των συριακών χημικών όπλων\nτο ειδικά διαμορφωμένο φορτηγό πλοίο αναχωρεί για τη Μεσόγειο σε δύο εβδομάδες\nΕργάτες σε ναυπηγοεπισκευαστική ζώνη των ΗΠΑ ετοιμάζουν το αμερικανικό φορτηγό πλοίο “Cape May” για την αποστολή του στη Μεσόγειο, η οποία είναι η εν πλω καταστροφή των χημικών όπλων της Συρίας.\nΤο αμερικανικής ιδιοκτησίας πλοίο αναμένεται να αναχωρήσει για την περιοχή της Μεσογείου σε δύο εβδομάδες, ανέφεραν αξιωματούχοι του Πενταγώνου σε δημοσιογράφους, κατά την διάρκεια ξενάγησης στο πλοίο.\nΗ συριακή κυβέρνηση συμφώνησε να παραδώσει όλα τα χημικά όπλα που διέθετε σε διεθνείς παρατηρητές, μετά από απειλές που δέχθηκε για στρατιωτική επέμβαση των ΗΠΑ.\nΟι διεθνείς παρατηρητές και οι εκπρόσωποι αρκετών κρατών που συμμετέχουν στην επιχείρηση, θα μεταφέρουν τα χημικά σε λιμάνι της Συρίας και από εκεί θα φορτωθούν σε δύο σκανδιναβικά πλοία. Στη συνέχεια τα πλοία αυτά θα μεταφέρουν το επικίνδυνο φορτίο σε λιμάνι της Ιταλίας, που δεν έχει ανακοινωθεί, για να μεταφορτωθούν τα χημικά αυτή τη φορά στο αμερικανικό πλοίο “Cape May”.\nΗ διορία που είχε δοθεί για την μεταφορά των συριακών χημικών έληξε στις 31 Δεκεμβρίου, ωστόσο οι διεθνείς παρατηρητές ανακοίνωσαν ότι η καθυστέρηση οφείλεται σε προβλήματα μεταφοράς, τις κακές καιρικές συνθήκες και τις συμπλοκές μεταξύ κυβερνητικών δυνάμεων και ανταρτών που συνεχίζονται στο μεγαλύτερο μέρος της Συρίας.\nΣτο φορτηγό πλοίο “Cape May” γίνονται παρεμβάσεις για να μπορεί να φιλοξενεί τριπλάσιο αριθμό πληρώματος από ότι συνήθως, ενώ παράλληλα έχουν εγκατασταθεί δύο μονάδες υδρόλυσης που θα χρησιμοποιηθούν για την καταστροφή των αερίων νεύρων και μουστάρδας που έχουν συγκεντρωθεί από τα συριακά αποθέματα.\n«Αυτό που θα κάνουμε είναι να απενεργοποιήσουμε τα στοιχεία που αποτελούν χημικά όπλα, αλλά και αυτά που αν συνδυαστούν έχουν το ίδιο αποτέλεσμα», ανέφερε ο Υφυπουργός Άμυνας των ΗΠΑ, Φρανκ Κένταλ, αρμόδιος για χημικά, βιολογικά και πυρηνικά όπλα.\n«Θα μετατρέψουμε τα χημικά σε μη τοξικά απόβλητα» ανέφερε ο κ. Κένταλ και πρόσθεσε ότι «με αυτή την διαδικασία αποφεύγουμε να μεταφέρουμε το υλικό σε οποιαδήποτε περιοχή όπου θα πρέπει να αντιμετωπίσουμε τις κατά τόπους πολιτικές και περιβαλλοντολογικές συνθήκες, όπως αυτές διαμορφώνονται από την τοπική νομοθεσία».\nΗ απενεργοποίηση των χημικών θα γίνει στα αμπάρια του πλοίου.\n«Το σημείο αυτό θα είναι πιθανότατα το πιο μολυσμένο μέσα στο πλοίο, θα είναι κόκκινη ζώνη για μάς» ανέφερε ένα από τα μέλη του πληρώματος στους δημοσιογράφους.\nΟι υπεύθυνοι για την διεκπεραίωση της διαδικασίας ανέφεραν ότι είναι απόλυτα ασφαλής και ότι θα είναι προσεκτικοί να μην διαρρεύσει στη θάλασσα, ούτε το ελάχιστο από τα τοξικά απόβλητα.\nΗ τεχνολογία που θα χρησιμοποιηθεί δεν είναι καινούργια. Οι ΗΠΑ χρησιμοποιούν την συγκεκριμένη τεχνολογία για την καταστροφή των δικών τους χημικών όπλων, ωστόσο είναι η πρώτη φορά που η διαδικασία αυτή θα πραγματοποιηθεί εν πλω.\nΟ Ντάριλ Κίμπαλ, επικεφαλής του οργανισμού για τον περιορισμό των οπλικών συστημάτων, πιστεύει ότι η απόφαση που ελήφθη, για την εν πλω καταστροφή των συριακών χημικών όπλων, είναι η καλύτερη επιλογή.\n«Η τεχνολογία είναι αποδεδειγμένα αποτελεσματική. Είναι μια διαδικασία που δεν περιλαμβάνει εκρήξεις ή οποιαδήποτε μορφής καύση και για αυτό είναι απόλυτα ασφαλής», τόνισε ο Ντάριλ Κίμπελ.\nΟι δοκιμαστικοί έλεγχοι έχουν ξεκινήσει και το πλοίο περιμένει την τελική έγκριση για να αναχωρήσει για τη Μεσόγειο.\nΣυνολικά θα απενεργοποιηθούν 700 τόνοι χημικών όπλων σε χρονικό διάστημα 45 ημερών.\nΠρόκειται για πολύ μεγάλο έργο και κάποιες καθυστερήσεις είναι αναμενόμενες. Το πλήρωμα του πλοίου έχει αποθηκεύσει προμήθειες για διάστημα μεγαλύτερο των 45 ημερών σε περίπτωση που η διαδικασία κρατήσει περισσότερο από το αναμενόμενο.


Πορεία στο κενό - Ας Μιλήσουμε Επιτέλους\n11/19/2014 11:40:00 π.μ.\nΑνώνυμος 20 Νοεμβρίου 2014 - 8:47 π.μ.\nΠολύ σωστό άρθρο . Η Τρόικα δηλαδή ( ΕΚΤ, ΕΕ και ΔΝΤ ) δεν έρχεται για τον τελευταίο έλεγχο,επειδή θέλει να φοβίσει τον ΣΥΡΙΖΑ που φοβάται ότι θα είναι η επόμενη Κυβέρνηση.\nΤους λέει προσέξτε γιατί εμείς δεν αστειευόμαστε .Καταλαβαίνεται ότι πίσω είναι η Γερμανία.


Η εταιρία μας Σεμινάρια-Εκδηλώσεις FS Events 2009 Φ.ΣΩΤΗΡΟΠΟΥΛΟΣ & ΥΙΟΣ Ο.Ε.\nΚεντρική > Η εταιρία μας> Σεμινάρια-Εκδηλώσεις FS> Events 2009\nΕΠΙΣΚΕΨΗ ΣΤΟ ΜΟΥΣΕΙΟ ΤΗΣ ΑΚΡΟΠΟΛΗΣ ΔΕΚΕΜΒΡΙΟΣ 2009\nΤην Πέμπτη 17 Δεκεμβρίου 2009 η Φ.ΣΩΤΗΡΟΠΟΥΛΟΣ & ΥΙΟΣ επισκέφτηκε το μουσείο της Ακρόπολης.\n'Ενα από τα μεγαλύτερα μνημεία του Αρχαίου Κλασικού Πολιτισμού αλλά και του κόσμου ολόκληρου απέκτησε το δικό του Μουσείο, με χαρά μας λοιπόν προσκαλέσαμε συνεργάτες και φίλους και περιπλανηθήκαμε μαζί τους, στις αίθουσές του κάνοντας μια σύντομη διαδρομή στην ιστορία, ανάμεσα στα αριστουργήματα της Αρχαϊκής και Κλασικής εποχής, αλλά και στις αρχαίες γειτονιές της Αθήνας.\nΕλπίζουμε να σας προσφέραμε πραγματικά στιγμές ανάπαυλας και αναψυχής, φέρνοντας στην μνήμη σας ταυτόχρονα το μεγαλείο του Ελληνικού πολιτισμού μας.\nΣας ευχαριστούμε όλους για την συμμετοχή σας που ήταν απρόσμενα μεγάλη και την συντροφιά σας.\nΜΑΘΗΜΑ ΟΚΤΩΒΡΙΟΥ 2009\nΤο τελευταίο μάθημα της Φ.ΣΩΤΗΡΟΠΟΥΛΟΣ & YIOΣ για το έτος 2009 πραγματοποιήθηκε την Τετάρτη 21 Οκτωβρίου σε συνεργασία με τον οίκο DIERRE. Ένα μάθημα και μία συγκέντρωση φίλων και συνεργατών η οποία στέφθηκε με απόλυτη επιτυχία.\nEπίσημοι καλεσμένοι μας ο αντιπρόσωπος της DIERRE στην Ελλάδα Νίκος Κοτσικογιάννης, οι Ιταλοί τεχνικοί του οίκου DIERRE Αlexei Toropov και Μassimo Floarenn καθώς και export manager Massimiliano Protti. Τους ευχαριστούμε θερμά τόσο για την τιμητική τους παρουσία όσο και για την πολύτιμη βοήθεια τους στην παρουσίαση αυτή.\nΟ οίκος Dierre λοιπόν με νέα και δυναμική πνοή παρουσιάσε τις κλειδαριές κυλίνδρου καθώς και τον νέο του κύλινδρο με την ονομασία NEW POWER. H δημιουργία των DIERRE Point είναι πια γεγονός, των οποίων την αποκλειστική οργάνωση και επιμέλεια έχει η Φ. ΣΩΤΗΡΟΠΟΥΛΟΣ & ΥΙΟΣ.\nMε χαρά μας λοιπόν σας ανακοινώνουμε την αποκλειστική μας συνεργασία με τον Ιταλικό Οίκο Dierre ο οποίος μας εμπιστεύτηκε και μας ανέθεσε την αποκλειστική διάθεση των nucleo Dierre καθώς και των κλειδιών της.\nΜΑΘΗΜΑ ΙΟΥΛΙΟΥ 2009\nΣτις 8 Ιουλίου και ημέρα Τετάρτη τιμήσαμε τον οίκο ΟPERA και εσείς με την σειρά σας εμάς. Ένα πραγματικά σημαντικό και ενδιαφέρον μάθημα η παρουσίαση του οποίου έγινε βέβαια από τον Κο Σωτηρόπουλο.\nΗλεκτρομανγνήτες, ηλεκτρομαγνητικές κλειδαριές,συστήματα access control καθώς και άλλα προϊόντα του οίκου OPERA έγιναν γνωστά και με την παρουσίαση αυτή σίγουρα δυνατά εργαλεία στα χέρια σας.\nΣας ευχαριστούμε για άλλη μια φορά για την συμμετοχή σας.\nΜΑΘΗΜΑ ΙΟΥΝΙΟΥ 2009\nΓια άλλη μια φορά και με εξαιρετική επιτυχία πραγματοποιήθηκε την Τετάρτη 10 Ιουνίου στον ξεχωριστό μας χώρο το μάθημα σχετικά με τις ηλεκτρικές κλειδαριές όλων των ειδών και τις κλειδαριές πανικού για θωρακισμένες πόρτες σε συνεργασία με τον οίκο CISA.\nMας τίμησαν ιδιαίτερα με την παρουσία τους και τους ευχαριστούμε πολύ η Κα Ναταλία και Αγγελική Πλωμαρίτογλου αντιπρόσωποι του οίκου CISA στην Ελλάδα.\nΠολύτιμη και αξειοσημείωτη η παρουσία και συμμετοχή του τεχνικού από τον Ιταλικό οίκο στην παρουσίαση των μαθημάτων.\nΕυχαριστούμε επίσης τους συνεργάτες και πελάτες μας που με την προσέλευση τους δηλώνουν τόσο το ενδιαφέρον τους για τα μαθήματα αλλά και την εμπιστοσύνη τους ως προς την προσπάθεια μας αυτή.\nΕΠΑΝΑΛΗΠΤΙΚΑ ΜΑΘΗΜΑΤΑ ΜΑΪΟΥ 2009\nΤα επαναληπτικά μαθήματα της Φ. ΣΩΤΗΡΟΠΟΥΛΟΣ & ΥΙΟΣ ολοκληρώθηκαν με επιτυχία. Την Κυριακή 10 Μαϊου φιλοξενήσαμε στον χώρο μας συνεργάτες της επαρχίας αλλά και από την Αθήνα που δεν είχαν την ευκαιρία να παρακολουθήσουν τα μέχρι τώρα μαθήματα της FS.\nΈνας σημαντικός κύκλος μαθημάτων για σούστες, μπάρες πανικού,συστήματα access control, ρύθμιση απλών και παρουσίαση ηλεκτρονικών μηχανών όπως και όλες οι τελευταίες εξελίξεις στο χώρο του immobilizer ξαναπαρουσιάστηκαν .\nΣας ευχαριστούμε όλους για την παρουσία και ενεργό συμμετοχή σας στα μαθήματα αυτά και ευχόμαστε να σας βοηθούν στην αποδοτικότητα της εργασίας σας.\nΦυσικά και οι μαθητές μας έκαναν τα διαλείμματα τους για να γευτούν τα υπέροχα εδέσματα μας και να δροσιστούν με ένα ποτήρι μπύρας από την μπυραρία της FS...\nΜΑΘΗΜΑ ΜΑΡΤΙΟΥ 2009\nΜε μεγάλη επιτυχία ολοκληρώθηκε το μάθημα στις 18 Μαρτίου 2009 σε συνεργασία με τον οίκο KABA.\nΕπίτιμοι καλεσμένοι μας από τον αυστριακό οίκο οι Martin Klein (export manager) και Gork Luef (υπεύθυνος τεχνικού τμήματος). Η συμβολή τους στην διεξαγωγή του μαθήματος ήταν πολύτιμη.\nΗ προσέλευση συνεργατών μας από 33 καταστήματα τόσο από την Αθήνα όσο κι από την επαρχία, έδειξε για ακόμη μία φορά το ενδιαφέρον σας για τα μαθήματα που οργανώνουμε και σας ευχαριστούμε.


ΚΡΙΣΕΙΣ... ΦΙΛΑΔΕΛΦΕΙΑΣ - ΧΑΛΚΗΔΟΝΑΣ: Τι θα γίνει με τη διαχείριση των απορριμάτων στην Αττική;\nΣτις 19/11/2014 το ΥΠΕΚΑ έδωσε στη δημόσια διαβούλευση το σχέδιο νόμου «Ενίσχυση της ανακύκλωσης και βελτίωση της διαχείρισης των αποβλήτων», και μάλιστα με λήξη της διαβούλευσης στις 26/11! Εκτός από διάφορες ρυθμίζεις που ανοίγουν το δρόμο στην ιδιωτικοποίηση της διαχείρισης των σκουπιδιών, στο άρθρο 17 το ΥΠΕΚΑ ουσιαστικά παίρνει την αρμοδιότητα κατάρτισης των Περιφερειακών Σχεδίων Διαχείρισης Αποβλήτων από τις Περιφέρειες, αφού καθιστά δεσμευτική τη γνώμη του ίδιου του ΥΠΕΚΑ για την έγκριση των ΠΕΣΔΑ! Επιπλέον, προβλέπει ότι, εάν συντρέχουν λόγοι επιτακτικού δημοσίου συμφέροντος, είναι δυνατόν να καταρτίζεται με Πράξη Υπουργικού Συμβουλίου Ειδικό Σχέδιο Δράσης για τη διαχείριση των αστικών αποβλήτων μιας Περιφέρειας ή μέρους αυτής.\nΜε δυο λόγια: η κυβέρνηση φροντίζει να εξασφαλίσει ότι οι ενδιαφερόμενοι εργολάβοι δεν θα χάσουν τα κέρδη που έχουν προϋπολογίσει από την εκτέλεση των φαραωνικών εργοστασίων τους, με το μοντέλο της σύμπραξης δημόσιου και ιδιωτικού τομέα (άρα και εξασφαλισμένα κέρδη στην πλάτη όλων μας, όπως γίνεται με τα διόδια και τους δρόμους).\nΣτις 25/11 είχε προγραμματιστεί, μετά από πρόταση της Ρ. Δούρου, η συζήτηση του θέματος στο Περιφερειακό Συμβούλιο Αττικής. Τελικά το θεμα αναβλήθηκε, γιατί το ΥΠΕΚΑ παρέτεινε τη διαβούλευση ως τις 8 Δεκεμβρίου και (σχεδόν ταυτόχρονα) η παράταξη «180 μοίρες» (Γ. Κουμουτσάκου) ζήτησε αναβολή της συζήτησης. Το θέμα τελικά δεν συζητήθηκε στο χτεσινό Περιφερειακό Συμβούλιο και μετατέθηκε για τις αρχές Δεκεμβρίου, ενώ ο Γ. Σγουρός ζήτησε κι άλλη μία παράταση –μάλλον για να φτάσει να συζητηθεί το θέμα όσο πιο κοντά στις 8/12…\nΕίναι προφανές ότι η πρόθεση της κυβέρνησης να εξυπηρετήσει τους μεγαλοεργολάβους που τη στηρίζουν, ψηφίζοντας τη διάταξη που παίρνει την αρμοδιότητα του ΠΕΣΔΑ από το περιφερειακό συμβούλιο, δεν θα αποτραπεί με ένα απλό ψήφισμα! Τα συμφέροντα είναι πολύ μεγάλα: θα χρειαστούν κινητοποιήσεις, κλεισίματα Δήμων και της Περιφέρειας σε ένδειξη διαμαρτυρίας, με την ενεργοποίηση των κινημάτων ενάντια στους ΧΥΤΑ και όλων των πολιτών της Αττικής.\nΔεν χρειαζόμαστε ένα ακόμη ψήφισμα του Περιφερειακού Συμβουλίου, χρειαζόμαστε μια σκληρή αντιπαράθεση.\nΩς Αντικαπιταλιστική Ανατροπή θεωρούμε ότι πρέπει να γίνουν άμεσα οι εξής ενέργειες:\n1. Να συγκληθεί άμεσα έκτακτο Περιφερειακό Συμβούλιο, με μόνο θέμα την διαχείριση των απορριμμάτων, και με κάλεσμα σε όλους τους φορείς και τους πολίτες που έχουν συμμετάσχει στα κινήματα κατά των ΧΥΤΑ.\n2. Το Συμβούλιο αυτό να αποφασίσει: Την κατάργηση των τεσσάρων διαγωνισμών ΣΔΙΤ για τα ισάριθμα μεγάλα εργοστάσια απορριμμάτων. Την αλλαγή του Περιφερειακού Σχεδιασμού (ΠΕΣΔΑ). Το χρονοδιάγραμμα για το άμεσο κλείσιμο της χωματερής στη Φυλή. Τη μη ανανέωση της σύμβασης με την ΕΕΑΑ ΑΕ για το 2015, καθώς και το προσωπικό και τα μέσα που θα χρειαστούν προκειμένου η διαχείριση να είναι εξ ολοκλήρου δημόσια.\n3. Η Περιφέρεια Αττικής να επιβάλλει στον ΕΣΔΝΑ τον νέο ΠΕΣΔΑ και να τον στείλει για δημοσίευση πριν ευοδωθούν τα σχέδια της κυβέρνησης να υφαρπάξει την αρμοδιότητα από την Περιφέρεια.\n4. Να αποφασιστούν οι κινητοποιήσεις που θα γίνουν για να επιβληθεί ο νέος δημόσιος σχεδιασμός διαχείρισης των απορριμμάτων και να παραμείνει η αρμοδιότητα του σχεδιασμού του στους Δήμους και την Περιφέρεια.\nΓια το σχεδιασμό του νέου ΠΕΣΔΑ υπάρχουν ήδη προτάσεις φορέων, αλλά και των κινημάτων, που μπορούν να αξιοποιηθούν ώστε αυτός ο σχεδιασμός να γίνει άμεσα.\nΟποιαδήποτε καθυστέρηση στα παραπάνω σε αυτή τη φάση είναι εγκληματική, γιατί απειλεί να παραδώσει τον σχεδιασμό των σκουπιδιών και πάλι στους εργολάβους!\nΑναρτήθηκε από Μάνος Καμπούρης στις 9:31 π.μ.


Η «Σμύρνη μου Αγαπημένη» της Μιμής Ντενίση έρχεται στη μεγάλη οθόνη\n«H Φιλιώ Μπαλτατζή, μία ηλικιωμένη Ελληνοαμερικανίδα, σπεύδει στη Μυτιλήνη με την εγγονή της για να συμπαρασταθεί στους Σύριους πρόσφυγες. Κανείς δεν ξέρει την καταγωγή της, κανείς δεν ξέρει ότι η Σμυρνιά γιαγιά της βρέθηκε κάποτε στο ίδιο νησί κατατρεγμένη και προσφυγοπούλα. Το τεφτεράκι με τις συνταγές της συνονόματης γιαγιάς ξετυλίγει την πολυτάραχη ιστορία της κοσμοπολίτικης οικογένειας Μπαλτατζή, όπως διαμορφώνεται από τις τραγικές διεθνείς εξελίξεις που καθόρισαν τη μοίρα ολόκληρων λαών. Διαφορετικές γενιές γυναικών της ίδιας οικογένειας ενώνονται στον χώρο και τον χρόνο, μέσα από τα νήματα της ιστορίας. Παρόν και παρελθόν γίνονται ένα».\nΑυτή είναι η υπόθεση του «Σμύρνη μου Αγαπημένη», της ταινίας που έρχεται να συνεχίσει την μετά την «Ευτυχία» φιλοδοξία της εταιρίας παραγωγής και διανομής Tanweer για εμπορικό σινεμά με πρόσημο υψηλής παραγωγής. Η ταινία βασίζεται στο ομότιτλο θεατρικό έργο της Μιμής Ντενίση που παίχτηκε με τεράστια επιτυχία για τρεις ολόκληρες σεζόν στην Αθήνα, σε σενάριο της ίδιας της Μιμής Ντενίση και του Μάρτιν Σέρμαν, ενώ τη σκηνοθεσία αναλαμβάνει ο Γρηγόρης Καραντινάκης. Σύμφωνα με τους δημιουργούς της, «αποστολή της ταινίας δεν είναι να αναμοχλεύσει πάθη του παρελθόντος, αλλά να μιλήσει για ένα τεράστιο διεθνές πρόβλημα, το μεγαλύτερο ίσως σήμερα… Το προσφυγικό. Να θυμίσει πως ιστορίες σαν αυτή της σημερινής Συρίας, έχουν ξανασυμβεί στο παρελθόν και μάλιστα στους Έλληνες, που ίσως γι’ αυτό αγκαλιάζουν μ’ αγάπη και γενναιοδωρία τους σημερινούς πρόσφυγες». Ο πρόεδρος και διευθύνων σύμβουλος του Ομίλου Tanweer, Τζόζεφ Σαμάν δηλώνει με αφορμή την έναρξη παραγωγής της ταινίας:\n«Όλοι εμείς στην Tanweer πιστεύουμε στην κουλτούρα της παρακολούθησης ταινιών στη μεγάλη οθόνη. Μας δίνει τη δυνατότητα να μοιραστούμε συναισθηματικές και συναρπαστικές στιγμές μεταξύ μας. Τίποτα δεν μπορεί να αντικαταστήσει αυτήν την καθηλωτική και μαγική εμπειρία. Έχουμε δεσμευτεί να παράγουμε αξιόλογες ελληνικές ταινίες και σειρές, που μιλούν στην καρδιά του κοινού. Μετά την εντυπωσιακή επιτυχία της ταινίας μας «Ευτυχία», αναλαμβάνουμε μια ακόμη πρόκληση και ξεκινάμε, με προϋπολογισμό 4,5 εκατ. ευρώ – έναν από τους υψηλότερους στην ιστορία του ελληνικού κινηματογράφου, την παραγωγή της ταινίας «Σμύρνη μου Αγαπημένη». Μαζί, με τη δημιουργό – λαμπερή πρωταγωνίστρια Μιμή Ντενίση και την επιδέξια ομάδα μας, έχουμε αποφασίσει να εργαστούμε εντατικά για ένα τόσο σημαντικό έργο, αφιερωμένο στη μνήμη των 100 χρόνων από την Καταστροφή της Σμύρνης. Είμαστε βαθιά ευγνώμονες προς όλους τους συμπαραγωγούς και χορηγούς που συμμετέχουν ήδη στην παραγωγή καθώς, και σε όσους είναι έτοιμοι να μας ακολουθήσουν σ ́ αυτό το ταξίδι και να δημιουργήσουμε όλοι μαζί μια ταινία με ιδιαίτερη εθνική σημασία».\nΗ ταινία φιλοδοξεί να αναπαραστήσει, σύμφωνα με τους δημιουργούς της «με πειστικότητα την ατμόσφαιρα της εποχής μέσα από άρτια σκηνικά και κοστούμια. Όλοι οι χώροι θα διαμορφωθούν κατάλληλα ώστε να ταιριάζουν απόλυτα με το ύφος της εποχής. Για να αποδοθεί σωστά η σπαρακτική καταστροφή της Σμύρνης, η παραγωγή θα επιστρατεύσει σύγχρονα ψηφιακά εφέ, όπου χρειάζεται.\nΤα γυρίσματα της ταινίας θα πραγματοποιηθούν σε: Μυτιλήνη, Δυτική Λέσβο, Αθήνα, Πειραιά, Φάληρο και Χίο». Στην ταινία συμμετέχει διεθνές καστ (ανάμεσά στους διεθνείς σταρ η Βανέσα Ρέντγκρεϊβ και ο Ρούπερτ Γκρέιβς): Μιμή Ντενίση, Λεωνίδας Κακούρης, Burak Hakki, Κρατερός Κατσούλης, Ταμίλλα Κουλίεβα, Κατερίνα Γερονικολού, Χρήστος Στέργιογλου, Ντίνα Μιχαηλίδου, Νέδη Αντωνιάδου, Αναστασία Παντούση, Daphne Alexander, Κώστας Κορτίδης, Έφη Γούση, Γιάννης Εγγλέζος, Daniel Crossley, Duncan Skinner, Nathan Thomas, Fotina Papatheodorou και ο Γιάννης Βογιατζής.\nΗ Παγκόσμια Ημέρα Γης από το 23ο Φεστιβάλ Ντοκιμαντέρ Θεσσαλονίκης\nΠηγή Φωτογραφίας: 1